
SUMMARIUM. 


E. Bergmann bemiiht sich um die Definition der >reinen Religion«. 
Von seinem voluntaristisehen Standpunkt bestimmt er die psychische 
Struktur des religičšsen Grunderlebnisses vorwiegend und zutiefst als 
Willens erlebnis, so dass er schliesslich sagt: »Religion, das ist Wille«. 
Seine religionsphilosophisch vertretene These des Anthropotheismus ist 
wesentlich der Versuch einer Grundlegung der Religion im Sinne eines 
Willenserlebnisses, das ausgerichtet sein will auf des Menschen >Wan- 
dern zwischen zwei Welten«, zwischen der wirklichen Erdenwelt (Erden- 
heimat) und der unwirklichen Idealwelt (Werteheimai). — Bergmanns 
Grundthese ist mehr Behauptung als wissenschaftlich bewiesene Tatsa- 
che, Sie stiitzt sich auf die Individualpsychologie wie auch auf eine 
streng evolutionistisch gefasste Geistlehre, wobei sie allerdings uber die 
grundlegenden Probleme hinwegsieht und sich vielfach damit beschei- 
det, Aufgaben als fertige Gaben, d. h. als schlechthinnige Gegebenheiten 
hinzunehmen. 


Pitanje o nutarnjoj psihičkoj strukturi religioznog do- 
življavanja postalo je prije dvadesetak godina predmetom mno- 
gih diskusija. Onda je naime protestantski teolog i psiholog K. 
Girgensohn predao javnosti svoja dugogodišnja religiozno- 
psihološka istraživanja na eksperimentalnoj osnovi pod naslo- 
vom »Der seelische Aufbau des religišsen Erlebens« (Leipzig 
1921, drugo izdanje Giitersloh 1930). O glavnim rezultatima 
tog istraživanja referirao sam na hrvatskom jeziku u jednom 
javnom predavanju u Pučkom Sveučilištu u Zagrebu (»Mo- 
derna psihologija religije«, Život 18, 1937, str. 218—232), a o 
smislu kao i o granicama eksperimentalnog istraživanja religije 
radi moj »Uvod u psihologiju religije« (I. svezak, Zagreb 1939, 
str. 113—126). Upućujem na ove svoje kritičke prikaze, jer ih 
pr postavljam u slijedećem izlaganju, da ne bih morao pono- 
viti ono što sam drugom prilikom i na drugom mjestu već 
dosta opširno rekao, 


Bogoslovska Smotra 1 


2 Dr. Vilim Keilbach: 


Kad u naslovu ne spominjem samo općenito psihičku 
strukturu religioznog doživljavanja, već određenije pitam za 
njegov korijen, onda tim želim odmah od početka skrenuti 
pažnju na E. Bergmanna, koji u svom najnovijem djelu 
religijsko-psihološkog i religijsko-filozofskog sadržaja prika- 
zuje volju kao korijen religioznog doživljavanja. 

Pod čudnim, ali zato vrlo značajnim naslovom izdao je 
E. Bergmann djelo »Die Geburt des Gottes Mensch« (Leipzig 
1939) kao prvi svezak svoje filozofije religije. Kao drugi sve« 
zak ima da slijedi prosuđivanje »žive stvarnosti historijskih 
religija« u svijetlu onih principa, koji se opravdavaju u prvom 
svesku. Tamo se ispituju — kako spominje podnaslov — pojam 
i bit religije uopće, i to u duhu djela »Die Natiirliche Geist- 
lehre, System einer  deutsch-nordischen  Weltsinndeutung« 
(Stuttgart 1937); ovo zadnje djelo došlo je još 1937. godine na 
indeks zabranjenih knjiga, kako sam već na drugom mjestu 
spomenuo. 

Svojim novim djelom Bergmann želi pokazati, da nikako 
ne zastupa neku primitivnu i pogansku religiju, već »čistu 1 
modernu, iako nekršćansku« religiju. Naslov djela sugerirao 
mu je dekret, kojim je njegova knjiga »Die Natiirliche Geist- 
lehre« došla na indeks. Tamo se naime Bergmannova zabluđa 
ukratko karakterizira tezom, po kojoj je »čovjek Božje oko u 
svijetu« (vidi: »Die Natiirliche Geistlehre«, str. 377—385). Na 
to nadovezuje Bergmann svoje izlaganje tvrdeći da Bog uopće 
tek u čovjeku postaje »Bogom«, naime osobom, a da svako 
shvaćanje religije i Boga ima isključivo psihološki i antropo- 
loški smisao. To drugim riječima znači, da Bog nije izvansu- 
bjektivna stvarnost, već da »postoji« i »živi« samo u čovječjem 
duhu. U pogledu ovog konačnog, po svaku religiju poraznog 
rezultata Bergmann nije originalan, jer je njegova formula 
slična onom materijalističko-pozitivističkom shvaćanju, po ko- 
jem se religija i Bog prikazuju običnim projekcijama ljudskih 
želja — dakle ne stvarnostima, već samo fikcijama, iako možda 
korisnim ili čak potrebnim fikcijama. Ipak je originalan na- 
čin, kojim Bergmann nastoji opravdati svoje stanovište. Stoga 
je potrebno da uočimo premise, iz kojih on izvodi zaključak 
o čisto psihološkom shvaćanju i antropološkom značenju reli- 
gije i Boga. 

Metodički postupak. 


Metodički se Bergmann služi dijalogom, razgovorima, 
koji da su odraz rada sa zrelijom studentskom omladinom u 
religijsko-filozofskom seminaru u Leipzigu. Bergmann naziva 
taj oblik akademske diskusije »poboljšanim eksperimentalno- 
religijskopsihološkim postupkom«, jer drži da je ovakav način 
ispitivanja religije mnogo podesniji od onih metoda, kod kojih 
se ispitivač služi listom pitanja ili različitim riječima kao po- 
dražajima, iza kojih imaju da slijede stanoviti religiozni do- 
življaji. Za Girgensohnove pokuse veli, da dokazuju manjak 
psihološkog smisla i razumijevanja kod ispitivača. 

Nema sumnje da svaki metodički postupak ima svoje 
granice, a dužnost je svakog pojedinog ispitivača da načelno 
pozna te granice i da se u praktičnom ispitivanju i proučavanju 
strogo drži tih granica. Stoga je promašeno, kad Bergmann bez 
tačne kritike naprosto osuđuje ostale metode, kojih se ni on 
sam ne može potpuno odreći, a koje su se u mnogom pogledu 
pokazale korisnima i naučno opravdanima.  »Instinktivna si- 
gurnost« Bergmannove studentske publike u pitanjima religije 
i naziranja na svijet ne može naprosto nadomjestiti ono što 
pruža ili do čega vode prokušane religijsko-psihološke metode 
na eksperimentalnoj osnovi. 


Pojam religije i psihologija religije. 

Svoju zadaću ispitivanja religije i Boga shvaća Bergmann 
sasvim ispravno u ovom trostrukom smislu: utvrđivanje činje- 
nica, pronalaženje zakona tih činjenica, tumačenje njihovog 
smisla. Po tom postupku egzaktna znanost ne isključuje filo- 
zofiju, kao što ni filozofija ne isključuje egzaktnu znanost; 
one se samo razlikuju. U pitanju religije nije dovoljno pozivati 
se na religijsku znanost ili na povijest religija, već je potrebno 
da »pravom spoznajom« ( to jest filozofskom, općom teoretskom 
spoznajom) razradimo njihove podatke. Tek pomoću ove zadnje 
metode, pomoću filozofije, nastaje stvaralačka znanost o 
religiji, takva naime znanost, koja »pravom spoznajom« rje- 
šava naše životne probleme. 

Da vidimo, kako Bergmann shvaća i rješava svoju za- 
«laću! 

Što je religija? — Bergmannov partner tvrdi da nema 
nikakve religije, dok mu Bergmann nastoji obrazlagati, da je 
njegova »vjera u vječnu Njemačku« religija kao i da »nacional- 
socijalističko naziranje na svijet nosi religiozno obilježje«: 
»oduševljenje, to je religija«. No ako tražimo jednu shvatljiviju 
formulu za ove misli, možemo sa Schleiermacherom reći, da je 
religija osjećaj potpune ovisnosti o jednoj izvanljudskoj moći; 
kod toga nije važno kako shvaćamo tu vječnu božansku moć 
— bilo kao prirodu, bilo kao sudbinu ili, po terminologiji 
kršćanstva, kao volju Božju. Svakako religijom zovemo odnos 
čovjeka prema onoj velikoj nepoznanici, koju shvaćamo kao 
nešto što je veće i od čovjeka i od ovog svijeta. To je čista 
religija, prava religija ili religija kao takva. Tim smo 
pogodili zajedničku crtu svih historijskih religija odn. svih hi- 
storijskih oblika ispovijedanja vjere. — Stoga je zadaća filozofije 
religije, da pronađe sliku čiste religije te da odstrani sve »ne- 
čiste« elemente; zatim da još jedanput ispita sve historijske 
religije s namjerom da ustanovi, u kolikoj je mjeri u njima 
ostvarena odn. sadržana slika čiste religije; a konačno, obzirom 
na mjesne prilike, da na osnovu gornjih rezultata pronađe 
»njemački oblik religije«. 

Najviše nas ovdje zanima, a to je zapravo i predmet ovog 
sveska Bergmannove filozofije religije, na koji način Bergmann 
pronalazi sliku čiste religije. Poznato je, da tradicionalna filo- 
zofija pri određivanju i opravdavanju pojma religije polazi od 
činjenica, i to ustanovljenih u povijesti i psihologiji religije. 
Za te činjenice traži metafizičko opravdanje. Mogli bismo reći, 
da ih konfrontira sa ljudskom naravi te da nastoji utvrditi, da 
li su one fundirane u toj naravi. Tako se u ispravno shvaćenoj 
filozofiji religije pri apriorno-teoretskom razrađivanju isku- 
stveno (historijski i psihološki) utvrđenih činjenica religiozna 
empirija rasvjetljuje teorijom, i to tako da dobijemo pravo 
»stvaralačko znanje« o religiji, takvo naime znanje, koje uistinu 
polazi od činjenica i koje se također vraća činjenicama dajući 
im savršeniji smisao i izazivajući u religioznom subjektu snaž- 
niju dinamiku. 

Drukčije postupa Bergmann. U čistoj religiji razlikuje tri 
elementa: 1. čovjeka, 2. onu vječnu moć, 3. njihov uzajamni 
odnos. Sasvim ispravno. No čovjeka ili religioznu dušu odn, 

religiozni subjekt promatra, »kako dolikuje«, empiričko- 
psihološki, religiozni predmet (onu vječnu moć) meta - 
fizički, a njihov uzajamni odnos etički. Tako dolazi do 
religiozne psihologije, religiozne metafizike i religiozne etike, 
prema kojima onda i dijeli svoju građu. Pri tom primjećuje, 
da i religiozna metafizika ima psihološko obilježje. 

Ne stoji, da takva razdioba građe slijedi iz naravi same 
stvari. Iz naravi stvari slijedi samo to, da treba razlikovati 
naprijed spomenuta tri elementa i da se građa najpodesnije 
grupira oko njih. No nikako ne slijedi iz naravi stvari, da treba 
promatrati svaki pojedini elemenat pod sasvim različnim vi- 
dom: pod empiričko-psihološkim, metafizičkim i etičkim vidom. 
U filozofiji religije može se raditi samo o metafizi- 
čkom promatranju, pri čemu se ne isključuju psihološki i etički 
aspekt pojedinih činilaca, samo se nikako ne uočuje njihov 
empirički značaj, jer se iskustvene konstatacije u filozofiji već 
pretpostavljaju. Prema tome filozofija religije metafizički ispi- 
tuje svaki pojedini kompleks pitanja oko religioznog problema. 
Takav način promatranja uključuje kako teoretsk o-psiho- 
loške tako iteoretsk o-etičke probleme, dok em piričko- 
psihološku i empiričk o-etičku problematiku prepušta spe- 
cijalnim iskustvenim naukama, S tog je stanovišta jasno, da 
Bergmann u svoju filozofiju religije uvlači i psihologiju reli- 
gije, a time gubi iz vida njihovu temeljnu razliku, koja se sa- 
stoji u tom što filozofija religije ima normativan značaj, dok se 
psihologija religije ograničuje na činjenične konstatacije kao 1 
na utvrđivanje zakona, koji stvarno vladaju. Kod Bergmanna 
se prvi dio knjige doduše izričito zove »psihologija re- 
ligije«, ali ona se ipak mora shvatiti kao dio filozofije 
religije, ne kao samostalna naučna grana pored filozofije 
religije. 

Bergmann ispravno primjećuje, da religija nije kao pravo, 
običaj ili država rezultat socijalne organizacije, nego da je 
tvorba duha pojedinaca: ona ne dobiva svoj smisao tek utoliko 
što bi čovjek bio član bilo kakve zajednice, nego se sastoji već 
u neposrednom odnosu pojedinca kao takvog prema onoj neod- 
ređeno shvaćenoj višoj moći. Međutim, religija ima osim toga 
i svoju socijalnu stranu: pojedinci stojeći kao članovi u orga- 

niziranim zajednicama daju svojoj religiji novo, socijalno obi- 
lježje, kako to na pr. potvrđuje i socijalna organizacija crkve. 
— Religija se također razlikuje od umjetnosti, i to poglavito 
tim što u umjetnosti uopće ne igra nikakvu ulogu pitanje, da 
li predmet umjetničkog djela stvarno. postoji ili ne, dok reli- 
giozan čovjek uvijek vjeruje u stvarnu egzistenciju religioznog 
predmeta (vječne moći, Boga). — Nešto neodređeno se precizira 
odnos između religije i filozofije. Religija bi se razlikovala od 
filozofije, ukoliko se ne bi mogao pojmovno spoznati odnos čo- 
vjeka prema vječnoj moći, dok bi u svakoj pravoj filozofskoj 
istini bila potrebna mogućnost pojmovnog određivanja. 


Religiozni doživljaj. 


Da bismo odmah od početka bili na čistu s pojmom rell- 
gioznog doživljavanja, potrebno je uočiti slijedeće momente. 
Svi ljudi barem načelno razlikuju takozvane religiozne doživ- 
ljaje od drugih, takozvanih profanih doživljaja. Štoviše, ista 
vrsta doživljaja može biti čas religioznog čas profanog značaja. 
"Tako na pr. čin ljubavi, poštovanja, odricanja itd. Po svojoj 
psihičkoj strukturi razlikuje se čin ljubavi kako od čina pošto- 
vanja tako i od čina odricanja. No ukoliko se pretpostavlja, 
da imamo čin religiozne ljubavi, religioznog poštovanja i re- 
ligioznog odricanja, nameće se pitanje: što je ono, po čemu 
se oni podudaraju, po čemu ih nazivamo zajedničkim imenom 
»religioznima«? Kad tako postavljamo pitanje, razumije se, da 
već pretpostavljamo razliku u pogledu nutarnje sastavljenosti 
pojedinih čina: znamo naime već, da je ljubav nešto drugo 
nego poštovanje ili odricanje. Sva je naša pažnja upravljena 
na takozvani religiozni značaj tih čina. Zbog toga onda 
kratkoće radi govorimo o religioznom činu kao takvom, o re- 
ligioznom doživljaju ili o religioznom doživljavanju. Pitanje je 
uvijek isto: koje duševne komponente uključuje ili obuhvaća 
obilježje »religiozno«? 

Kod ispitivanja nutarnje strukture religioznog doživlja- 
vanja Bergmann nadovezuje na »naravni« religiozni čin do- 
življavanja, što ga po njegovu mišljenju ima ili barem može 
imati svaki mlad čovjek, na pr. u prirodi, u »germanskom šum- 
skom svetištu«. Tamo čovjek navodno doživljuje blizinu bo- 

žanstva te osjeća nešto što je neizrecivo, nešto što se ne može 
protumačiti — a upravo to je religija. Radi se o vrlo kompli- 
ciranom stanju ćudi i svijesti, o stanju, koje na zagonetan način 
sadržaje različite predodžbe, spoznaje, težnje, čuvstva i sječa- 
nja, i to često protivurječne vrste. U takvom stanju nasluču- 
jemo nešto, ali ne znamo pravo što. Religija, naročito »ger- 
mansko-religiozno« u opreci prema »kršćansko-religioznom«, 
rađa se tamo, gdje čovjek doživljuje nešto što nije shvatio i 
što je uopće neshvatljivo: Tko je kao dijete prvi put udisao 
miris ruže, i tko je pokušao da s udivljenjem shvati ono nježno, 
ljupko, neshvaćeno i neshvatljivo, što je sadržano u tom mi- 
risu, tako da je u tom doživljaju došao k sebi, taj je uistinu 
imao svoj prvi religiozni doživljaj (str. 56). To je čin čitavog 
našeg ja, kojim »nepojmljivom« u prirodi pridajemo značaj 
života analogno našem vlastitom ja, a to znači da ga shvaćamo 
kao osobu. Ili drukčije: »religiozno« je kao neshvatljivo mila 
čežnja, kojoj imamo da zahvalimo postanak jednog novog svi- 
jeta u nama, postanak jednog ćudorednog svijeta, 

Kad genetički promatramo, kako u nama nastaje religio- 
zan čin, naročito ukoliko se rađa iz stanovite fizičke ili meta- 
fizičke, ćudoredne odn. duševne potrebe, onda ga možemo opisati 
kao naročiti sintetički čin, u kojem ja-funk- 
cija i religiozni predmet (na pr. majka pri- 
roda!) dolazeumeđusobnidodir, štoviše, u ko- 
jem se oni stapaju u jedno jedinstvo. — Čitavo 
naše ja stupa u akciju, prenosi se u svoju okolinu, oživljuje i 
produhovljuje sve oko sebe; stvarima okoline podmeću se mo- 
tivi duševne prirode, a čitava se okolina ispunjava osobnim 
momentima. To biva dijelom svijesno, dijelom nesvijesno, ali 
uvijek iz neke slutnje prirodnog čovjeka, koji vidi da u 
njemu i u svijetu vlada nešto što još nitko nije shvatio i što 
se uopće ne može shvatiti. U potenciranom obliku imamo taj 
isti proces i u kultiviranoj svijesti, koja u prirodi, u umjet- 
nosti, u povijesti i uopće u odvijanju kozmičkog zbivanja traži 
nešto vječno, sveto i božansko, da bi došla do velike životne 
svrhe. Svoj vrhunac postizava taj proces u ćudorednoj svijesti, 
koja pod pritiskom životnih neprilika i nesreće ono »nepoj- 
mljivo« shvaća kao neku vrstu ili oblik božanske pomoći, koja 
pruža zaštitu, utjehu i mir. Tako božansko prelazi iz mraka 

»nepojmljivog« u svijetlo ćudoredne svijesti, ali dakako kao 
direktan proizvod samoga čovjeka. Prema tom božanskom 
religiozno ja stupa u mnogostruk odnos, tako da je naš stav 
prema njemu vrlo mnogostran i kompliciran; upravo zato se 
kaže da je aktivno angažirana cijela osoba. Ta je mnogostranost 
i kompliciranost u tom, što božansko osjećamo kao nešto što 
je izvan naše svijesti, što nikako ne ovisi o našem jastvu, kao 
nešto što je veće od čovjeka, i to opet na vrlo različan način: 
dijelom kao nešto strano i strašno, dijelom kao osobu, koja je 
puna blagosti, dobrote, milosti i milosrđa — a njenu domovinu 
tražimo obično u nadosjetilnom ili transcendentnom svijetu. 
Po svom funkcionalnom značaju religiozni je čin pravi stvara- 
lački čin, i to »tajanstvena smjesa davanja i primanja, recepti- 
viteta i spontaneiteta«, analogno umjetničkom i estetskom 
stvaranju. 

Prije nego što znamo, kako Bergmann raščlanjava ostale 
momente svoje definicije religioznog čina, moramo spomenuti 
i naglasiti, da njegova definicija iznenađuje svakog onog, koji 
poznaje Girgensohnovu i Gruehnovu definiciju o tom pred- 
metu. Gotovo istim riječima prikazuje svoju definiciju, samo 
s tom razlikom, što ona nije ni izdaleka u onoj mjeri opravdana 
i dokazana iskustvenim podacima kao u Girgensohnovim i 
Gruehnovim religijsko-psihološkim pokusima. Čovjek uopće 
dobije dojam, da je Bergmannova definicija naprosto preuzeta 
iz moderne psihologije religije, a da sva njegova tumačenja tek 
nekako ilustriraju pojedine momente sadržane u definiciji. 


Pitajmo sad dalje s Bergmannom: U čemu se sastoji 
korijen religioznog doživljavanja? U čemu treba tražiti te- 
meljnu i glavnu komponentu religioznog doživljavanja? 


Prije svega ne u nekom teoretskom stavu, ne u znanju 
ili u spoznaji, kako Hegel naučava. Niti u ćudoredno-praktič- 
nom stavu, kako bi odgovaralo Kantovim principima, po kojima 
bi religija bila samo neki sekundarni dodatak ćudoređu; stvarno 
se religija i ćudoređe razlikuju, i to logički i psihološki. Niti 
je korijen religioznog doživljavanja u čuvstvu ili osjećaju, kako 
je krivo mislio Schleiermacher, jer čuvstva su uvijek samo kao 
izvanjsko ruho nutarnjeg teženja, nešto što pridolazi drugim 
činima te ih stoga već pretpostavlja. Slično i stvaralačka fan- 

tazija, koja »teomorfizira« i »teizira«, dolazi tek u obzir kao 
momenat, koji prati jedan drugi, upravo temeljni činilac. 
Ukratko: psihički korijen religioznog doživljavanja nije naša 
intelektualna narav (Hegel), niti naša moralna narav (Kant), 
niti naša emocionalna narav (Schleiermacher), nego naša v o- 
težnji traži, ako ne sjedinjenje s religioznim predmetom, onda 
barem dodir s njim. 

Tko se sjeća svih onih polemika, koje su nastale povodom 
Girgensohnovog djela »Der seelische Aufbau des religičsen Er- 
lebens« obzirom na ulogu volje u religioznom doživljavanju, 
taj će s velikim zanimanjem pitati, kako Bergmann dokazuje 
svoju tvrdnju. Poznato je naime, da je Girgensohn, a s njim 
kasnije i njegov učenik Gruehn, zastupao mišljenje, da volja 
nije sastavni dio ili bitna komponenta religioznog čina, nego 
tek jedan od njegovih sekundarnih momenata. Mnogi su držali, 
da je tim ugrožena cijela kršćanska askeza, koja da je po či- 
tavoj svojoj biti stvar volje. Po njihovom je shvaćanju uopće 
trebalo reći, da je volja nosilac religioznog života te da ona 
uslijed toga i konstituira religiozni čin. Gir- 
gensohn i Gruehn, a s njima i neki uvaženi katolički psiholozi, 
nisu ni najmanje nijekali veliko značenje što ga volja ima u 
religioznom životu, ali su svoj odgovor na pitanje o biti religije 
formulirali strogo po onim podacima, što su ih našli u svom 
iskustvenom materijalu. A ti su podaci zahtijevali samo in- 
tenzivnu zainteresiranost znanja, kojim se reli- 
giozni subjekt i religiozni predmet (u opreci prema čisto teo- 
retskom znanju) stavljaju u takvoj mjeri u međusobni odnos, 
da se oni u naročitoj sintezi stapaju u jednu cjelinu: to je 
znanje uzajamnog »davanja i primanja«, a mogli bismo čak 
reći — znanje u ljubavi. Posljedica takvog znanja, naravski, 
mora biti intenzivan život volje, koja će nastojati da dođe u 
potpuni stvarni posjed religioznog predmeta. Zar nije i čin 
vjere po svojoj biti čin razuma, ali dakako takav čin razuma, 
da njegova prirodna posljedica mora biti život iz vjere, 
i to kao skup voljnog teženja? Svakako će psihologija religije 
morati još svestranije ispitati ulogu volje u religioznom životu 
i time precizirati njen odnos prema pitanju o konstitulivnim 

elementima čina religioznog doživljavanja. To će u prvom redu 
biti zadaća psihologije askeze; današnji prvi pokušaji na tom 
području još nisu dovoljno uočili spomenutu problematiku. 


Bergmannovo je dokazivanje u ovoj stvari vrlo jedno- 
stavno i površno: čitavo se ljudsko djelovanje osniva na te- 
žnjama volje, ono je voluntarističko, a to u prvom redu vrijedi 
o religioznom djelovanju, koje se osniva na nekoj religioznoj 
prapojavi, koju bismo mogli karakterizirati kao nagon, čežnju, 
težnju, volju za sporazumijevanjem, sjedinjenjem, stapanjem 
s religioznim predmetom. Ili još kraće: ako je ljudsko djelo- 
vanje uopće voluntarističko, onda to najviše vrijedi o religlo- 
znom djelovanju; dakle je volja korijen i nosilac svega reli- 
gioznog doživljavanja. 

Odgovor na tu argumentaciju može biti kratak. Volja 
kao korijen religioznog čina izvodi se teoretskim dokazivanjem 
iz krive pretpostavke, da je empirička psihologija opravdala 
voluntarističko stanovište i da je današnja psihologija zato vo- 
luntaristička. No kao što voluntarizam stvarno nije dokazan, 
tako isto ne stoji Bergmannova teza o volji kao korijenu reli- 
gioznog čina. Pitanje o ulozi volje u religioznom doživljavanju 
može zasad ostati otvoreno. Ističemo samo to, da Bergmann- 
ova argumentacija nije ispravna: Bergmann 
nikako nije dokazao, da je volja uistinu korijen religioznog 
doživljavanja. 


Genetička struktura religije. 


Bergmann je uvjeren, da jedino njegova »Natiirliche 
Geistlehre« može ispravno protumačiti bit i tajnu religije: »ni 
jedan drugi filozof dosad to nije mogao« (str. 139). Genetički 
treba po njemu razlikovati šest različitih stadija. — 1. Na po- 
četku procesa, kojim nastaje religiozni doživljaj, imamo jedno 
čuvstvo, obično osjećaj u smislu neprijatnog, kao na pr. osje- 
ćaj nedostatka, daljine, izgubljenosti i slično. — 2. To čuvstvo 
rađa čežnju i težnju, koje idu za nekim smirenjem, za spasom 
i duševnom domovinom. — 3. Tim je već stupio u akciju teo- 
retski čovjek, koji pretvara neodređeni predmet religioznog 


Je li volja korijen religioznog doživljavanja? 11 


teženja u određeni, i to tako da mu stavlja stanovitu svrhu i 
da mu daje neki smisao. — 4. Fantazija oblikuje predmet reli- 
Bioznog teženja, »personificira« nepoznatu moć i »divinizira« 
prirodne sile. — 5. Religiozna duša stupa u uzajamni ćudoredni 
i socijalni odnos prema božanskom, ljubi i poštiva ga, ali ga se 
također boji; obratno, i sama sebe smatra predmetom ćudo- 
rednog djelovanja božanske instancije, i to time što drži da je 
od nje stvorena, ljubljena i otkupljena. — 6. Na koncu imamo 
osjećaj mira, sreće i blaženstva. 


Na drugi način prikazuje Bergmann genetičku strukturu 
religioznog doživljavanja u slijedećem trotaktu: osjećaj -- 
volja — spoznaja. Vodstvo pripada volji (teženju). Zašto baš 
volji? Na to odgovara slijedeći tekst, koji neka bude naveden 
u originalu: 


»Jemandem eine Religion zu geben oder zu nehmen, 
heisst, ihm den Sinn und das Gliick seines Lebens zu geben 
oder zu nehmen. Daher ist auch die Erziehung in der Re- 
ligion der Grund und derKernaller Erziehung. 
Aber es muss eine reine, edle, wahrhaftige und ausserdem art- 
gemisse Religion sein, in der ein Volk seine Jugend erzieht. 
Sonst verwandelt sich der seelische Segen der Religion in 
einen Fluch. Wir aber wollen, dass von der Religion eine Kraft 
ausgeht, die unser Volk zu den hčchsten geistigen, sittlichen 
und nationalen Leistungen befihigt. Deshalb definierten wir 
sie als Wille.« (Die Geburt des Gottes Mensch, str. 143.) 


Prema ovom obrazlaganju Bergmann otvoreno priznaje, 
da je primat pripisao volji iz razloga, za koje se ne može reći 
da su naprosto diktirani samim stanjem stvari, nego zato što 
je religiju shvatio kao podesno sredstvo za postizavanje nuj- 
viših duhovnih, ćudorednih i nacionalnih djela. Daleko od toga 
da obesejenim vrijednost i ulogu religije u službi duhovnih, 
ćudorednih i nacionalnih ideala, ipak sam mšljenja, da ovi mo- 
tivi ne mogu biti mjerodavni pri naučno-psihološkom ispiti- 
vanju odn. fiksiranju bitnih komponenata religije. Ne smiju biti 
mjerodavne njena upotrebivost i korisnost, već nepristrano 
raščlanjavanje njene sadržajne i funkcionalne strane. Inače 
stojimo na relativističkom tlu, neodređeni i nesigurni, uvijek 
spremni da se priklonimo novim idealima. 

»Religija volje« i njena uloga u životu. 

Sam Bergmann karakterizira svoj antropoteizam kao 
»religiju volje« u opreci prema današnjim religijama, koje 
naziva religijama čuvstva, uživanja, milosti i otkupljenja. Pita 
se, koju ulogu igra religija u životu čovjeka? U čemu se sastoji 
smisao i svrha religije? Što sačinjava etičku teleologiju reli- 
gije? Jedni drže, da nam religija ima osigurati nutarnji mir i 
nutarnju sreću u životu. Drugi misle, da nas ona ima tješiti 
za vrijeme nevolje. Treći kažu, da tek religija može dati neki 
smisao našoj zagonetnoj ljudskoj egzistenciji. 

Religija stvarno ima svoje psihičko podrijetlo u tragičnom 
naslućivanju čovjeka, da se problematika njegove egzistencije 
ne može riješiti — tako nastavlja Bergmann. Nekad je odgovor 
na tu problematiku imao oblik mita, a u novije vrijeme dobilo 
je oblik filozofske teorije. Pravi odgovor međutim daje reli- 
gija, i to po svojoj trostrukoj zadaći: 1. proširuje i obogaćuje 
čovječju svijest, 2. pomaže i usrećuje našu ćud, 3. daje snage 
našoj volji. Svaka ozbiljna filozofija kao sistem naziranja na 
svijet obuhvaća također ova tri elementa; stoga i ona može 
biti religija. To isto vrijedi i o umjetnosti. U filozofiji prevla- 
dava volja sjedinjenja. Filozofija prvenstveno služi čistoj misli, 
umjetnost ljepoti i nestvarnim, prividnim predmetima, dok 
religija znači najsavršeniji i najsvestraniji način djelovanja 
čovjeka. Čovjek nije potpuno čovjek tamo, gdje filozofira, to 
jest gdje udovoljava nagonu apstraktnog mišljenja. Niti je 
potpuno čovjek tamo, gdje se prikazuje u psihičkom jedinstvu, 
gdje sve njegove psihičke funkcije sačinjavaju jednu cjelinu 
i gdje se njegova osoba stavlja u odnos prema svetom, vječnom 
i božanskom — u religiji.  Religiozan čovjek kao takav je 
totalan čovjek. On kao da ima dvostruku domovinu: jednu 
zemaljsku domovinu, to jest ovaj pravi i istinski svijet, a to 
je njegova prava domovina; i jednu domovinu vrednota, to jest 
jedan ljepši, čišći, preobražen, iako nerealan svijet, koji je 
nastao kao projekcija njegovog mišljenja, i koji je prema tome 
također njegova »prava domovina«. U tom se i sastoji svoj- 
stvenost religioznog čovjeka, da u isto vrijeme živi u oba svi- 
jeta, jer mu je i jedan i drugi svijet prava domovina. Ako mu 
je u ovom svijetu pretijesno, prelazi u svijet vrednota. Ako mu 
je u onoj nadsvjetskoj domovini preširoko, vraća se u ovaj 

svijet. Važno je samo, da se religiozni čovjek neprestano na- 
lazi na putu, da je građanin i jednog i drugog svijeta. U ne- 
prestanom  preseljavanju iz jednog svijeta u drugi, iz ove 
zemaljske domovine u domovinu vrednota i, obratno, iz do- 
movine vrednota u zemaljsku domovinu, proširuje se čovje- 
kovo znanje, smiruje se njegova ćud i jača njegova volja. 

Da se ispravno shvati spomenuta domovina vrednota, 
valja istaknuti da Bergmann zastupa strogo  psihologistički 
pojam vrednota. Po tom shvaćanju je vrednota ili vrijednost 
samo sintetička tvorba ljudskog duha, koja nastaje na sasvim 
prirodan način.  Vrednote imaju doduše stanovitu stalnost i 
nepromjenljivost, ali to je ipak samo neka prirodna idealnost, 
koju ne smijemo zamijeniti s apsolutnom ili čak nadnaravnom 
stvarnošću. Opće važenje vrednota osniva se na dvostrukom 
činiocu. Prije svega na subjektivnom činu duha, koji je u svim 
subjektima isti. Zatim također na »objektivnoj stalnosti oblika 
kozmičkog« (str. 302), to jest onih oblika, što ih duh gleda i u 
kojima se nalaze praslike onih oblika spoznavanja i mišljenja, 
po kojima se ravna biološki shvaćeni duh pri stvaranju svojih 
vlastitih oblika, a u kojima se također nalaze »povodi i nasilja« 
za vrijednosne sudove stvorene po duhu. — Svakako se ovdje 
radi o teško shvatljivoj »objektivnoj« stalnosti i o zagonetnom 
»objektivnom« važenju. Stoga nije nimalo čudno, kad i sam 
Bergmann označuje svoje stanovište u tom pitanju kao psiho- 
logističko. Kakvu god tezu zastupali u pitanju vrednota, ovdje 
moramo ustanoviti, da se radi o običnom religioznom fikcio- 
nizmu: svijet vrednota je samo izmišljen svijet, djelo naših 
želja i našeg mišljenja, a u sebi nije nikako realan. 

Sve to konačno ne iznenađuje, kad se zna, da je Bergmann 
pristaša individualne psihologije. To možda najviše dolazi do 
izražaja u njegovom djelu >»Die Entsinkung ins Weiselose, 
Seelengeschichte eines modernen Mystikers« (Breslau 1932; 
poredi str. 5, 17), gdje opisuje nutarnji život mislioca, koji u 
svom »misticizmu« zabacuje osobnoga Boga. Taj moderni mi- 
stik jedino vjeruje u prirodu (Naturmystiker, str. 30), a govori 
među ostalim na ovaj način: 

»Ich verstand es nicht, warum Gott ein Geist sein sollte und nicht 


eine Mutter. Ich verstand nicht, warum er in den Schulbiichern als 
Mann und Vater abgebildet war. Denn vor dem diisteren und strengen 

Auge meines Vaters hatte ich nur Furcht und Zittern, seine ernste 
stets fordernde oder anklagende Stimme versetzte mich in Schrecken. 
Alles an ihm war Geist und Wahrheit, Unerbittlichkeit und Kraft. In 
der Natur aber floss alles so weich und glinzend dahin, ihre Stimme 
war so heimlich und froh, ihr Auge so warm und gut, ihre Hand so 
treu und hilfreich, wenn sie dem eben ausgeschliipften Argusfalter, der 
an einem Grashalm heraufkroch, die Fliigel glittete und trocknete, bis 
sie glinzend waren von Himmelsblau und Seligkeit und Gottmutters 
jiingstes Kind davonflatterte iiber die blumige Wiese« (str. 39). 

Kod tumačenja mističkog doživljavanja u »modernom 
psihološkom smislu« (str. 116) ide Bergmann tako daleko, da 
odnos između Boga i duše uspoređuje s muškim i ženskim du- 
ševnim kakvoćama u seksualnom značenju riječi. Muškim mi- 
sticima pripisuje ginekomorfan pojam o Bogu, dok bi ženske 
imale andromorfnu ideju Boga. U odsjeku pod značajnim na- 
slovom »Sexuologie der Seele - Gott - Paarung« izričito tvrdi i 
ovo: »Sve je mističko doživljavanje sublimacija seksualnih pra - 
iskustava u religiozno« (str. 125). 


Duša i duh. 


Kad je već govor o psihološkim pitanjima, ne će biti na 
odmet da upoznamo još i Bergmannovo stanovište prema duši 
i duhu. 

Bergmann pripisuje životinji stanovito htijenje, ne samo 
nagonsko djelovanje. Životinja ima volju, jer njen nagon nije 
uvijek samo slijep i alogičan, već je dosta često »svijestan svrhe«, 
kao na pr. kad ptica gradi gnijezdo. Gdje god imamo težnju 
svijesnu svrhe, tamo počinje volja. Zato u životinje nalazimo 
već neki početak »slobodnog, to jest psihološki determiniranog« 
voljnog djelovanja. Razlika između čovjeka i životinje nije 
toliko u sposobnosti htijenja, koliko u »postignutoj visini i zre- 
losti duha, koji stoji iza htijenja i koji određuje (determinira) 
htijenje« (Die Geburt des Gottes Mensch, str. 342). Oni se raz- 
likuju samo stupnjem razvitka njihovih duševno - duhovnih 
moći. Dosadašnje su religije neopravdano priznale besmrtnost 
ljudske duše. Ako ima razloga, da ljudskoj duši pripišemo 
besmrtnost, onda to isto svojstvo moramo pripisati i duši ple- 
menite životinje, na pr. duši konja ili psa. 

Takve i slične misli iznenađuju kod mislioca, koji još hoče 
na svoj način »opravdati« religiju, koja bi imala primat nad 

filozofskim mišljenjem i umjetničkim stvaranjem. One su ipak 
u potpunom skladu s njegovim evolucionističkim stanovištem. 


Sevolucionizmom stojiipadaBergmann- 
ova psihologija. Velika je nedosljednost ipak još i u 
tom, što se unutar djelovanja one duše, kojoj se poriče besmrt- 
nost, govori o slobodi. Samo je duhovna duša slobodna, ali 
duhovnošću zajamčena je i besmrtnost. Bergmann se doduše 
poziva na duhovnost duše kao razlog i mogućnost slobode, ali 
krivo poriče besmrtnost ili neumrlost. On se bori za »religiozne 
ideale«, ali njegova je nauka u stvari pravi religiozni nihilizam: 
»Ist es da nicht besser und seliger, sich vorzustellen, wir kehren, 
wenn wir sterben, in den Schoss des Ewig-Miitterlichen der 
Natur zuriick, das uns gebar, und schlafen an diesem geliebten 
Herzen einen tiefen und traumlosen Schlaf wie ein Kind, das 
miide ist vom Glanz eines langen Lebenstages?« (str. 367) 


Prema principima djela »Die Natiirliche Geistlehre« duh 
nije ništa drugo do proizvod organskog razvitka: »eine spite 
Blite der organischen Entwicklung« (str. 134). Duh kao sup- 
stancija uopće ne postoji. Stvarno postoji samo svijet, a u nje- 
govom krilu nastalo je na sasvim prirodan način ono što zovemo 
»duh« (str. 149): »Geist ist ein Naturgewachsenes der Wirklich- 
keitswelt« (str. 161). Ili malo kasnije: »Geist ist eine Erschei- 
nung am organischen Wesen der Wirklichkeitswelt, Er ent- 
steht mit ihr, ist von ihr getragen und vergeht auch wieder mit 
ihr« (str. 167). Treba li jasnijeg priznanja? 

Samo pitamo: 

Zašto se još govori o duši i duhu, o Bogu i religiji, naro- 
čito zašto se uopće još »opravdavaju« Bog i religija, kad i tako 
nisu ništa realno, već samo subjektivne tvorbe i prazne želje? 

Zadnjih godina nastao je naročiti tip filozofsko-religiozne 
literature, u kojoj se mnogi poznati filozofski i teološki pojmovi 
upotrebljavaju u sasvim neobičnom značenju. Kod prosuđi- 
vanja novijih nazora najveća je poteškoća u tom, da pronađemo 
ono značenje tradicionalnih riječi, u kojem ih upotrebljavaju 
pojedini pisci. Tako je na pr. češće govor o »Bogu«, dok se misli 
na slijepu sudbinu, a spominje se »Providnost«, kad se misli 
na neku tajanstvenu neosobnu silu. Slično se »religijom« na- 
zivaju pojave i odnosi, koji se prema tradicionalnoj termino- 

logiji nikako ne bi smjeli dovesti u vezu s religijom. Tako i 
Bergmannovo »opravdanje Boga i religije« stvarno niti radi o 
Bogu i religiji, niti ih opravdava. 


liže 


Još nekoliko primjedaba. 


Da naša slika o Bergmannovom shvaćanju religije bude potpuna, 
valja upozoriti još na neke njegove primjedbe. Poslije onog što smo do- 
sad iznijeli, nećemo biti naročito iznenađeni, kad se crkva i kršćanstvo 
izvrgavaju ruglu, ali je svakako i taj njegov način pisanja poučan, 


Kršćanska vjera u dogme po Bergmannu rijetko stvara i oblikuje 
ćudoredno čist tip, ali naprotiv često pokazuje mnogobrojne nastranosti 
(Die Geburt des Gottes Mensch, str. 151). — Religiozna duša u smislu 
kršćanske nauke o grijehu i milosti je bolesna religiozna duša. Treba 
biti na čistu s tim, da kršćanska svećenička crkva uopće neće normalne 
i zdrave religiozne duše, jer inače bi već odavno izgubila svoju vlast 
(str. 152). — Kršćanska teologija je »najneznanstvenija znanost« (str. 
172). — Njoj treba predbaciti »duhovno nepoštenje« (str. 176), jer za- 
varava ljude vješto izmišljenim pojmovima: zato danas čovjek »mora 
napustiti staru teološku vjeru u Boga, da ne bi sasvim izgubio vjeru u 
Boga« (str. 176). — Kršćanski >drugi svijet« je samo slobodna tvorba 
ljudskog duha odnosno religiozne fantazije (str. 299, vidi također str. 
207). — Kršćanstvo shvaća odnos grešnika prema Bogu kao odnos suca 
prema zločincu, a to je »upravo boljševička nauka židovskog kršćan- 
stva« (str. 333). — Kršćanski grešnik je >svojevoljna religiozna kon- 
strukcija«, isto tako kršćanski pojam spasenja (str. 377). — »Duhovna 
bića, koja bi bila viša od čovjeka, postoje samo u fantaziji teologa« 
(str. 344). — Jezuitizam i kršćanstvo uopće kao religija grijeha i po- 
kore bude i razvijaju u čovjeku >perverzan nagon«, da bi potpuno ot- 
krio vlastito nepoštenje pred stranim božanskim okom (str. 153). — Sve- 
ćeničko kršćanstvo skrivilo je mnogobrojne nećudoredne oblike religi- 
oznosti, a takvi oblici (kao na pr. vjera u oprost, u oproštenje gri- 
jeha, u Lourdes, u nebo i pakao itd.) održavaju se i danas pomoću 
crkvene sankcije (str. 151). — Tko vjeruje u čudo, mora imati prazno- 
vjeran pojam Boga (str. 150). 

Usput napominjem, da Bergmann krivo piše »Walter Griiehn« 
(str. 148). Ispravno je: Werner Gruehn. 

Nedavno je izašao spis E. Bergmanna pod naslovom  »Uber die 
Griindung đeutschreligičser Fakultiten« Leipzig 1940). Nažalost ga još 
nisam mogao dobiti. 


ŽIVOT I ZNAČAJ A. S HOMJAKOVA. 


Dr. Juraj Paša. 


SUMMARIUM. 


In expositione de slavophilismo nomen A. S. Homjakovi saepe no- 
bis obvium fuit. Statuimus simul ipsum slavophilismi fundatorem et 
propagatorem fuisse. Ipso sc. ineunte inter slavophilos persuasum evenit 
Europam Occidentalem ad occasum rui, post hunc vero occasum Euro- 
pae Occidentalis pravoslaviae Russia duce a Deo commissa vocatio in- 
cumbit, ut religionem christianam in terris salvaret et ulterius promo- 
veret ita, ut Russia hoc modo una cum aliis nationibus Slavis quasi 
instrumentum Providentiae divinae in salvanda christianitate esset, Huic 
fini Homjakov et propriam philosophiam (praesertim philosophiam hi- 
storiae) et theologiam elaboravit. 

Quaestio fit undenam et ipse has ideas hauserit? Huic quaestioni 
satisfacere prorsus impossibile est sine praevia cognitione originis, indo- 
lis totiusque vitae et activitatis Homjakovi. Homjakovi doctrina intime 
connexa est cum tota natura et vita ejus. Exinde opus est antequam 
dicta systemata philosophiae nec non theologiae Homjakovi exponemus, 
ut ipsius biographiam praemittamus. In hac biographia Homjakovi 
doctrina facile investigabitur. 

Hoc igitur articulo delineamentis generalibus conspectum vitae 
Homjakovi exponere licet. A. S. Homjakov (1804—1860) e nobili divi- 
teque familiae natus et educatus est. Optima indole praeclaroque ingenio 
praeditus in variis scientiis a iuventute mire eruditus fuit. Extraordina- 
rium amorem erga Ecclesiam pravoslavam materno lacte suxit et fere 
ut sanctus ad finem vitae conservavit. Inde ininterrupte legem christi- 
anam vitamque honestam religiose observavit non obstantibus pravis 
sociorum exemplis et irrisionibus. Cum contra catholicas tum contra 
irreligiosas Russorum illius »illuminati« temporis tendentias pravosla- 
viam devotae vitae exemplo, disputationibus in nobilium circulis scrip- 
tisque strenue defendit. 

Absoluta educatione more nobilium illus temporis militiae nomen 
dedit, Mox huic muneri valedicens actioni litterariae et artisticae sese 
dedicavit. Inter alia numerosa carmina duo conspicua drammata scrip- 
sit. Anno 1825. totam Europam peragravit. In bello contra Turcas 
(1828) tamquam miles fortis excelluit. Domum reditus cum Catharina 
Mihajlovna Jazikova, sorore počtae Jazikovi, matrimonium iniit vitam- 
que patriarchalem duxit, quae et liberis fecunda fuit. Virtute optimi 
economi multa latifundia,quorum heres factus est, prospere gubernavit, 
studium tamen numquam reliquit. Immo in septendecim variis campis 
scientificis facultates suas exercuit multaque scripsit. Nihilominus prae- 

ter studia historica, sociologica, juridica, biblica et alia maximam sibi 
iamam in studiis philosophicis et theologicis adeptus est. Hoc modo 
revera dux slavophilorum, pravoslaviam russicam et slavicam ut fun- 
damentum cultus humani russici propugnantium, factus est. 


1. Rod i naravni darovi A. S. Homjakova. 


Nije nam na pameti da pišemo u strogom smislu biogra- 
liju A. S. Homjakova. Postoji već o njemu dosta biografija i 
mi ne kanimo umnažati njihov broj.! No ipak prije nego pri- 
stupimo izlaganju njegove nauke, slavofilske ideologije i sla- 
vofilske teologije, potrebno je da podamo izvjestan biografski 
pregled, i to ponajviše zbog toga, jer je njegov literarni i 
naučni rad u psihološkoj i organskoj vezi sa značenjem nje- 
gove ličnosti. Jer za razumijevanje svega onog, što je on učio 
i napisao, valja imati pred očima njegovu moralnu fizionomiju. 
Nije svejedno poimati neku nauku bez poznavanja s osobom 
onoga, koji je tu nauku učio, ili s poznavanjem intelektualnih 
i moralnih svojstava te osobe. To vrijedi naročito za Homja- 
kova. Svaka nauka, koja nešto vrijedi, stvara se u dubini oso- 
bnosti i tumači se psihološkim zakonima i uvjetima života te 
osobe. A kod Homjakova je sve to upravo jedinstveno čudno 
povezano. Sve njegovo djelovanje upravo je jasan rezultat nje- 
govog intelekta i njegove moralnosti, tako živ izražaj njegove 
psihologije lične i ruske uopće. 

Homjakov je nadasve tipična osoba posebne vrste. U nje- 
govoj se osobi nalazi neobična snaga i jakost. On je čvrst muž, 
isklesan iz jednoga kamena kao monolit. Kod njega se očituje 
jedna organska cjelina, koja ima svoje podrijetlo, koja je ve- 
zana sa životom roda i pokoljenja. Slavofili su bili ljudi spe- 
cifičnoga ruskog života, tipični ruski »pomješčiki«, jaki ljudi 
zemlje. S materinjim mlijekom usisali su oni svoja životna 
uvjerenja. Krvna sraštenost s ocima i praocima ispoljavala se 
kod njih sama od sebe. Najtipičniji slavofil i »pomješčik« među 
svima bio je Homjakov. On je najtipičniji patrijarhalni Rus, 


* Spominjemo ovdje nekoliko glavnijih. Svakako prva i najznatnija 
je: V. Z. Zavitnević, Aleksjej Stepanović Homjakov L/II. 
s jedinstvenim brojenjem stranica, Kijev 1902. XVI. + VIII. ++ 1442. 
Dalje napominjemo: N. A. Berdjajev, A. S. Homjakov, Moskva 1912. 
250; V. Ljaskovskij, A. S. Homjakov, Moskva 1897. 176; E. Skobcova, 
A.S. Homjakov, Paris 1929. 62; Dr Dušan Stojanović, Ruski pro- 
blemi filozofije i religije 19-tog veka, Beograd 1932. O 
Homjakovu 115—175. 

pravi pravcati konzervativni ruski »pomješčik«, organski po- 
vezan s pradjedovskom krvlju i životom ruske zemlje. 

Zato je potrebno, da na početku životopisa samoga A. S 
Homjakova spomenemo nešto i o životu njegovih roditelja i 
pređa. 

Povijest Homjakova roda vrlo je idealna. Genealogija ple- 
mićke familije Homjakova, kako je utvrđeno, siže sve do vre- 
mena cara Vasilija III. Na carskom dvoru vršila je porodica 
Homjakova različne pouzdane službe. U domu Homjakovih sa- 
čuvale su se različne povelje i znakovi, kojima su carevi odli- 
kovali Homjakovu porodicu. Homjakov je sam znao napamet 
izbrojiti stotinu predaka dvijesta godina unatrag.* Još je odli- 
čnija najbliža povijest porodice Homjakov. Sigurno, da se ona 
živo usjekla u svijest Homjakova, pa ćemo je ukratko prikazati. 

Sredinom osamnaestog stoljeća, pedeset dakle godina prije 
rođenja našeg Homjakova, provodio je samotan život u tulskoj 
guberniji veleposjednik Kiril Ivanović Homjakov. Pokopavši 
ženu i jedinicu kćerku ostao je Kiril Ivanović bez potomstva. 
Svoj veliki imetak, kojim je slobodno raspolagao, nije htio na- 
mrijeti nedostojnom nasljedniku. Zbog toga je sazvao sve 
svoje rođake i podanike i prepustio im slobodu, da izaberu za 
nasljednika najdostojnijega među Homjakovima. Kad su izbor- 
nici obišli sav kraj, našli su mladog Fjodora Stjepanović Hom- 
jakova kao najvrijednijeg i izabrali ga za nasljednika starome 
Kirilu. Kiril se uvjerio, da je mladi Fjodor Stjepanović uistinu 
najvrijedniji njegov nasljednik, odobrio je njegov izbori predao 
mu sav svoj imetak i sva svoja imanja. Mladi Fjodor Stjepa- 
nović Homjakov, izabran »plebiscitom« naroda kao najvrijed- 
niji od loze Homjakova, bio je rođeni djed Aleksjeja Stjepano- 
vića Homjakova. Nema sumnje, da je ta obiteljska tradicija o 
izvanrednom djedu Fjodoru Stjepanoviću ostala čvrsto utisnuta 
u dušu unuka Aleksjeja i da ju je napunjala samosviješću i po- 
nosom. Homjakov se uvijek dičio svojim krvnim i duhovnim 
vezama s ruskim narodom i s ruskom zemljom. 

Homjakovi roditelji bili su Stjepan Aleksandrović Hom- 
jakov i Marija Aleksjejevna, rođena Kirjevski. Veći dio života 

* Zavitnević, nav. dj. 80. U biografskim podacima držimo se naj- 
iscrpnijeg Zavitnevića popunjujući ga, gdje je to potrebno, Berdjajevim 


i drugima. Na mjestima, gdje je oduševljenje Zavitnevića za Homjakova 
prolistao, i gotovo isključivo, puštamo ga na miru. 

provodili su oni na svojim posjedima, a zimi su boravili u Mo- 
skvi, gdje su imali vlastitu kuću. 

Otac Stjepan Aleksandrović (umro 1836.) bio je čovjek ši- 
roke erudicije. Uz upravu posjeda i ostalu ekonomiju marljivo 
je pratio domaću i stranu književnost. Imao je vrlo veliku ličnu 
knjižnicu. Poznavao je glavne evropske jezike. Bio je dobar 
otac porodice, koji je uistinu ljubio svoju ženu i djecu. Nitko 
nije više čeznuo za literarnom slavom svoje djece, nego on. No 
kao tipičan ruski »pomješčik« Stjepan Aleksandrović je imao 
i tipične mane ruskih boljara. Naročito je njime ovladala strast 
kartanja. Vrlo rado je išao u engleski klub, gdje je bio član, 
da se tamo karta. I tako se dogodilo, da je jedne noći izgubio 
na kartama milijun rubalja. Posjedi Homjakovih imali su doći 
na bubanj. Spasila ih je Marija Aleksjejevna, koja je uzela svu 
ekonomiju sama u svoje ruke. Stjepan Aleksandrović je na to 
bio proglašen rasipnikom i razbaštinjen, a Marija Aleksjejevna 
se razvela od muža. Razumljivo je odatle, da je otac izgubio 
gotovo svaki utjecaj na djecu. Naprotiv najveći utjecaj na 
djecu imala je mati, koja je utisnula djeci svu svoju dušu. Ma- 
rija Aleksjejevna je bila korjenita žena, uvriježena u narodu i 
u ruskoj zemlji, tipična ruska mati, veoma energična, duboko 
religiozna i svom dušom odana pravoslavnoj Crkvi. Njezina 
pobožnost bila je najuzornija. Kad je Napoleon otišao iz Ru- 
sije, zavjetovala se ona Bogu, da će u znak zahvalnosti za oslo- 
bođenje Rusije sagraditi crkvu i ona je taj zavjet uistinu izvr- 
šila. U svojoj zreloj muževnoj dobi Homjakov je s najvećim 
pijetetom i ljubavlju pisao o »najuzvišenijem primjeru« majke, 
čitavog svog života vazda ju je štovao i neobično ljubio. Svu 
svoju pobožnost i dobrotu, ljubav k pravoslavlju i domovini 
Homjakov je naslijedio upravo od majke. 

Marija Aleksjejevna je umrla 24. srpnja 1858. u dobi od 
87 godina.+ 

U takvoj dakle porodici rodio se 1. svibnja 1804. u Moskvi 
Aleksjej Stjepanović Homjakov. Mladost svoju proživio je u 
rodnoj kući i baštinio od nje sva ona svojstva i sklonosti, o 
kojima ćemo kasnije govoriti. Od braće i sestara imao je Alek- 
sjej sestru Anu i starijeg brata Teodora, s kojima se lijepo sla- 
gao. Brat Teodor umro je veoma rano kao diplomatski činovnik 
na Kavkazu. Iz pisama i svjedočanstava, koja su se sačuvala, 


* Zavitnević, nav. dj. 79—85; Berdjajev, nav. dj. 30—33. 

jedan i drugi brat bili su neobično nadareni, međusobno se do- 
bro razumjeli, pomagali jedan drugoga i iskreno se ljubili.5 

Homjakova mladost tekla je u veoma teškim vremenima 
po Rusiju, no upravo u takvim prilikama razvilo se i ojačalo 
Homjakovo domoljublje zacijelo još više, nego bi to bilo u 
mirnijim prilikama, Bilo je to doba »domovinskog rata«, t. j. 
rata za oslobođenje Rusije od Napoleona. Taj rat teško je po- 
godio porodicu Homjakov. Za vrijeme požara, dok je Napoleon 
pustošio Moskvu, razorena je kuća Homjakovih. Poslije toga se 
čitava porodica morala preseliti u Petrograd. Za to preseljenje 
tipična su dva događaja, koji će kasnije u Homjakovu životu 
zadobiti potpuno stvarno značenje, a u to su vrijeme imali tek 
simboličku slikovitost.5 

Putem do Petrograda su mlada braća Homjakovi čula pri- 
povijedati mnogo ratnih događaja i u duhu se zanosila, kako 
idu u Petrograd s tom svrhom, da se bore protiv evropskog ne- 
prijatelja Napoleona. Međutim stigavši u Petrograd saznali su, 
da je Napoleon pobijeđen kod Waterloa i — ražalostili su se. 
»Protiv koga ćemo se mi sad boriti?« — pitao je Aleksej, koji 
je imao dvanaest godina i koji tada zacijelo nije još ništa sa- 
njao o slavofilstvu. 

Drugi je događaj više religiozan nego nacionalan, Kad su 
braća Homjakovi došli u Petrograd, dugo im se činilo — tako 
Zavitnević na istom mjestu — da se nalaze u nekom pogan- 
skom gradu i bojali su se, da će ih siliti, da se odreknu 
svoje pravoslavne vjere i da prime pogansku. Zato su se braća 
jednog dana zaklela, da će radije poginuti, nego ostaviti svoju 
pravoslavnu vjeru. Jasno, da je taj strah bio samo plod mašte, 
a bez ikakvog temelja, 

Treba ipak da potcrtamo, kako su nacionalni momenat u 
prvome slučaju i vjerski momenat u drugome već zarana izbili 
na površinu kod Homjakova i kako se on već u to doba poka- 
zao najžešćim borcem u obrani Rusije i pravoslavlja.“ 

Po običaju plemića Homjakov nije polazio škole, nego 
je u roditeljskoj kući uz moralni odgoj dobio i intelektualnu 
naobrazbu. Osim oca i majke, koji su mu bili prvi učitelji i koji 
su ga učili »domaću književnost«, poznata su imena nekolicine 


"Ib., nav. dj. 84. 
* Ib. 86. 


* Upozorujemo na još neke slične slučajeve, koje donosi Berdjajev, 
nav. dj., 34. 

učitelja, koji su mladog Homjakova kod kuće podučavali, Među 
ostalima tu se nalazio francuski abbć Boivin, koji je mladog 
Homjakova učio latinski jezik. No evo, što je abbć Boivin do- 
živio sa svojim učenikom. Jednog sata tumačio mu je abbć 
Boivin latinsku gramatiku i vježbao ga u prevođenju jedne 
papinske bule. Usput mu je spomenuo, da je papa nezabludiv, 
Homjakov se počeo svađati s učiteljem, nijekao da papa može 
biti nezabludiv i na kraju razderao bulu.% Berdjajev na to pri- 
mjećuje, da je Homjakov davno prije svojih polemičkih bro- 
šura protiv katolicizma započeo borbu protiv katolicizma i po- 
kazao, da će biti neumoljiv i isključiv vojnik. Kratko poslije 
toga toliko je napredovao u latinskom jeziku, da je lako čitao 
i najteže pisce. A u četrnaestoj godini štampao je prijevod Ta- 
citove »Germanije«. 

Grčki jezik učio ga je grčki plemić Arbe. U grčkom jeziku 
nije stekao znanje kao u latinskom jeziku, ali je ipak naučio 
više, nego temeljna pravila tako, da je kasnije u životu mogao 
nastaviti učenje grčkog jezika, poučavati u njemu svoju djecu 
i čitati stare istočne crkvene oce. U starosti se bavio mišlju, da 
prevede Sv. Pismo iz grčkoga jezika na ruski. Nešto je od 
toga i učinio. 

Osim klasičnih jezika stekao je Homjakov potpuno pozna- 
vanje triju modernih evropskih jezika i to: engleskog, francu- 
skog i njemačkog. U tolikoj je mjeri poznavao te jezike, da je 
bez ikakvih poteškoća izvanrednim stilom pisao na njima. O 
tome svjedoče sve njegove polemičko-teološke brošure, pisane 
francuskim jezikom kao i opsežna korespondencija s W. Pal- 
merom, na engleskom jeziku. 

U Petrogradu slušao je Homjakov dramskog pisca A. Žan- 
dra, iz škole Šiškova i Gribojedova predavanja o ruskoj litera- 
turi. Vrativši se u Moskvu upisao se na sveučilište i studirao 
dalje književnost kod profesora Merzljakova i matematičke di- 
scipline kod profesora Ščepkina. Na kraju toga studija položio 
je kao izvanredan slušač ispit iz spomenutih disciplina i stekao 
stepen kandidata matematskih disciplina. 

Time je Homjakov završio svoju školsku izobrazbu, ali nije 
Erestao čitav svoj život dalje graditi na temeljima, koje je u 
mladosti položio. A njegove sjajne sposobnosti nadomještale su 
mu zapravo najviše škole. Nije bio profesionalni učenjak, ali 


* Zavitnević, nav. dj. 89. 

je bio svestrano učen. Tipični ruski »pomješčik« i gospodar, 
koji je najbolje promicao napredak dobara, što ih je naslijedio 
i koji se upravo tim napretkom i materijalnom obezbjeđenošću 
najviše koristio, da može pratiti razvoj svih grana nauke. Bio 
je pisac, koji je za druge pisao o svojim iskustvima na gospo- 
darskom i ekonomsku polju. Bio je izumitelj, koji je načinio 
sijalicu i konstruirao pušku, mnogo bolju od prijašnjih, jedno 
i drugo poslao na svjetsku izložbu u Londonu i dobio za njih 
»patent«. Zatim pjesnik, filolog, povjesnik, filozof i liječnik, 
koji je liječio svoje seljake i branio — pa i u stručnim časopi- 
sima — svoj homeopatski način liječenja. Na kraju bogoslov, 
apostol i branitelj pravoslavne Crkve. Jednom riječi čovjek, 
kako veli Berdjajev, univerzalan, koji je različnošću i intenzi- 
vnošću svojih sposobnosti izlazio iz običnog reda, čovjek s pro- 
bljescima genijalnosti, koji je u svim područjima života osta- 
vio vidljive tragove, a ipak — sve u svemu — nije učinio ništa 
do kraja.? 


2. Mladost, doba traženja i prvi plodovi. 


Već u dvanaestoj godini prilikom preseljenja iz Moskve u 
Petrograd pokazale su dvije zgode, što smo ih ispripovijedali, 
da će Homjakov biti najžešći borac u obrani Rusije i pravo- 
slavlja. I naslućivanja su se ispunila. Homjakov je doista sve 
većma i većma pokazivao vojnički i borbeni duh. 

Kao mladić od sedamnaest godina krišom je pobjegao od 
kuće željan rata. Kanio je doći u Grčku i tamo se kao dobar 
sin pravoslavne Crkve boriti protiv Turaka. No taj mu je pot- 
bvat bio osujećen. Roditelji su brzo saznali za njegov odlazak, 
poslali su za njim potjere, koje su ga uhvatile i on se žalostan 
vratio kući.!9 

Ipak se njegova ratnička, borbena narav nije dala ukrotiti. 
Kad već nije mogao da se bori puškom protiv polumjeseca, on 
se borio perom. Pjevao je pjesme, duhom se prenosio na bojna 
polja i zaviđao onima, »koji su hitajući u boj, u zagrljaju 
smrti ostavili svoj život.« Tako su nastale njegove prve pjesme: 
»Poslanice k Venevitinovim« i »Besmrtie Vožda«, napisane 
1821., t. j. iste godine, kad je pokušao pobjeći u Grčku. I te 


* Berdjajev, nav. dj. 38, 39. 
* Berdjajev, nav. dj. 35. 

pjesme opet su vjeran odraz Homjakove duše: ljubav za vjeru 
i za domovinu i želja da u toj ljubavi žrtvuje svoj život. 

Slijedeće godine (1822) prijavio se Homjakov u vojsku. 
Prvu godinu je odslužio u Arhangelsku, a drugu kod konjičkog 
puka carske garde. Knez Dimitrije Osten-Sacken, njegov 
starješina, napisao je o Homjakovljevoj vojničkoj službi naj- 
ljepšu pohvalu: »Po svome fizičkom i moralnom držanju, veli 
knez Osten-Sacken, Homjakov je bio vojnik, koji je bio bolji 
od svih drugih i ja u čitavoj svojoj vojničkoj službi nisam 
vidio ništa slična. Imao je jaču volju, nego ijedan zreo vojnik 
u muževnoj dobi. Najprokušaniji je u svim poteškoćama. Sve 
postove i pobožnosti pravoslavne Crkve najsavjesnije je držao, 
a nedjeljamm i blagdanima prisustvovao je svim obredima. 
Među drugovima je bilo mnogo takvih, koji su ga ismijavali 
zbog njegove pobožnosti govoreći mu, da je vjera zbog mase. 
Ali Homjakov je ostao ustrajan i nepopustljiv i na koncu po- 
stigao to, da su ga visoko poštovali i cijenili svi drugovi.«!! Bio 
je precizan strijelac i vrlo vješt jahač. 

Nakon dvije godine istupio je iz vojske. Istom 1828. go- 
dine, kad je car Nikolaj navijestio Turskoj rat, ispunila se 
njegova mladenačka želja. Sudjelovao je u tom ratu i u mnogim 
bitkama se odlikovao »mirnom i sjajnom hrabrošću.« Po svr- 
šetku rata, 1830. godine, Homjakov se vratio kući i zauvijek 
se rastao s vojskom. Zašto? Ta njegova je narav toliko željela 
ratovati ili barem biti vojnik, vazda spreman za borbu. Mi- 
šljenja se razilaze.!? Najviše ih se ipak slaže u tom, da je glavni 
razlog, što je on izgubio svaku volju za vojsku, njegova stra- 
stvena ljubav za slobodu. Toliko je ljubio slobodu, da 
mu je vojnički život omrznuo. Nije mogao biti časnik, samo da 
ne bude pa bilo kome to podčinjen. No nesamo časnik u vojsci, 
nego ni nikakav činovnik uopće. Homjakovu su te službe izgle- 
dale previše jakim mehanizmom, a on je mehanizam mrzio. 
Držao je, da se sloboda nalazi samo u organizmu. Bio je 


1 Zavitnević, nav. dj. 101, 102. 

* Ima ih koji drže, da je odlučio raskrstiti se.s vojskom zato, jer 
je bio »onizak, zdepast čovjek«, uopće čovjek takva tjelesna izgleda, te 
je mislio, da će mu njegova vanjština, koja eto nije bila lijepa, smetati 
u postizavanju visoke vojničke karijere. Opis točne fizionije Homjakova 
može se naći kod Zavitnevića, nav. dj. I. 1123 ili kod Karsavin, O Cer- 
kvi, 15. Ima ih dalje, koji drže, da je napustio vojničko zvanje zato, jer 
nije imao kome prepustiti brigu za svoja imanja, koja su bila pravi 
veleposjedi. 

uvjeren, da princip slobode živi samo u ruskoj derevnji, u 
duhu ruskoga puka, u životu i u običajima seljaka, u orga- 
nizmu naroda. A ti seljaci najvjernije predstavljaju rusko pra- 
voslavlje. Po tome dakle, mislio je Homjakov dalje, jedino 
pravoslavna Crkva u Rusiji, kod ruskog seljaka, sačuvala je 
princip slobode, nepokvarenu Kristovu istinu i samo takva 
Rusija, takvo pravoslavlje može pokazati svijetu tajnu slobode, 
jer je sav ostali svijet potonuo u sili i nuždi. Sloboda je u 
srcu, a ne u intelektu. Zapad ne pozna slobode, jer je u njemu 
sve racionalizam i mehanizam.!3 

Taj svoj pojam slobode i nužde, mehanizma i organizma 
Homjakov je opširno razvio i razradio u sistemu slavofilizma 
i još više u svojoj nauci o Crkvi. Zbog toga mu je i bilo po- 
trebno, da ostavi vojnički čin, da se odrekne svake magistarske 
časti i da ostane slobodan u svojoj derevnji, na svom imanju, 
među svojim seljacima, među kojima je, kako je govorio, 
najbolje disao duh pravoslavlja. Jer jedino tako je on mislio da 
može braniti slobodu, nepokvarenu Kristovu istinu, jedino tako 
da može biti od koristi Rusiji i pravoslavlju, a onda i čitavom 
svijetu. 

Kao slobodan čovjek otišao je Homjakov u Evropu i proveo 
u njoj dvije pune godine. Taj je njegov boravak u inozemstvu 
važan zato, jer je on tu prokušavao svoje dotadašnje nazore o 
mehanizmu i juridizmu Zapada i jer je prema prvim utiscima, 
koje je dobio na Zapadu opredijelio svoj odnos prema »zapad- 
nim vjeroispovjestima«, tako odrješito zastupan i branjen u 
njegovim polemičko-teološkim brošurama. 

Gdje i kako je Homjakov živio u inozemstvu i šta je radio? 

Najveći dio vremena proživio je u Parizu. Šta je čitavo 
vrijeme radio, ne može se sa sigurnošću tvrditi. Iz pisama, koja 
su se sačuvala, vidi se, da je kupovao mnogo knjiga i mnogo 
čitao. Osim toga je mnogo posjećivao kazalište i studirao umjet- 
nost. Kazalište je posjećivao zato, jer je u to doba dotjerivao 
svoju tragediju »Hermak«. U slikarstvu se vježbao kao amateur, 
ali je ipak postigao dosta vidljivih uspjeha. Biografi Zavitnević 
i Ljaskovskij bilježe dosta kurioznu crticu, da je — u nuždi 
za novcem, koji nije na vrijeme dobio od kuće — preuzeo du- 
žnost da islika jednu parišku crkvicu. No čim je dobio od kuće 
novaca napustio je taj pothvat. 


* Berdjajev, nav. dj. 51, 52, 58. 

Znade se, da je sve vrijeme najreligioznije proveo. Živio je 
potpunim vjerskim životom, pa ni na putu, ni u Parizu nije za- 
nemario vršiti svoje vjerske dužnosti. Korizmeni je post naj- 
strože obdržavao.!# 

Vraćajući se kući prošao je kroz sjevernu Italiju i ta- 
dašnju Austro-Ugarsku. Tu se upoznao sa Slavenima, koji su 
živjeli u Austro-Ugarskoj monarhiji. Iz listova, koje je pisao 
pjesniku Ševirevu, vidi se, da ga u romanskim zemljama nije 
ništa veselilo i da je brzo pobjegao odande. »Ništa nemojte 
pitati, tako piše Ševirevu, Romane o Slavenima. Svi smo mi za 
njih barbari, jer oni su nasljednici rimskog imperija i prema 
tome nasljednici najveće civilizacije. Ali zato, kad putujete 
kroz slavenske zemlje, što više razgovarajte. To su prava naša 
braća i veoma ćete se veseliti, kad ih vidite, kako su i sami 
veseli, što čuju pripovijedati o velikoj Rusiji.«!5 

Vrativši se u Rusiju živio je Homjakov naizmjence sad u 
Moskvi, sad u Petrogradu i ušao u odlično društvo, koje se 
okupljalo u domaćim kružocima. Na tim sastancima, koji su 
bili čitava vijećanja, upoznao se Homjakov s predstavnicima 
onoga doba i tako već unaprijed osigurao sebi utjecaj, kad je- 
damput stane širiti svoje slavofilske i bogoslovske ideje. Među 
drugima u tom su se društvu nalazili pjesnici Puškin i Mickie- 
wicz, zatim Gogolj, knez Odoevski, naročiti prijatelj i kum 
Homjakova sina Nikole, povjesnici  Karamzin,  Baratinski, 
Glinka i dr.!% 

U tim krugovima živo su se raspravljala sva kulturna, lite- 
rarna, politička i vjerska pitanja, svejedno, ticala se ona Ru- 
sije ili Evrope. Tu se budila ruska nacionalna svijest, tu se 
stvaralo cijepanje zapadnjaka i slavofila. A Homjakov je bio 
neumoran disputator. Raspravljanja su se često produžila sve 
do ujutro i kad je već sunce izlazilo još nisu bila gotova ni na 
odlasku na kućnim vratima. Prema riječima povjesnika Sergeja 
Solovjeva, oca filozofa Vladimira Solovjeva, »Homjakov je bio 
u stanju raspravljati od jutra do večera i od večera do jutra. 
Nikakvi prigovori mu nisu smetali. Bio je verziran u svemu. 
Imao je silnu kopiju znanja iz najrazličnijih struka i područja. 
Tu je njegov talenat bliještio i poput svjetionika bacao zrake 


* Zavitnević 109, 110; Biografija A. I. Košelova I. 150. 
" Zavitnević 105, 106. 
“Ib. 112. 


Život i značaj A. S. Homjakova. 53 


na sve strane. A uz to je Homjakov imao naročitu sposobnost, 
koja mu je omogućivala, da filozofski mirno misli i onda, kad 
ga je koji prigovor i te kako upekao kod srca. Nije se ni malo 
uzbuđivao. Sate i sate najmirnije je raspravljao. Čovjek izra- 
stao iz zemlje — nije poznavao neuroze živaca.« Zato je nje- 
govo raspravljanje davalo dojam dubokog, proćućenog uvje- 
renja, a to je osvajalo i na koncu — imalo jake učinke. 

Na kraju ovoga odsjeka, treba da se taknemo još jednoga 
važnog događaja u njegovom životu.!7 

Govorili smo u utjecaju, koji je Marija Aleksjejevna imala 
na svoju djecu. Njezina strogost i ozbiljnost, kojom je odga- 
jala djecu neobično snažno iskače iz ove zgode. 

Kad su sinovi dorasli, pozvala ih je mati preda se i tražila 
od njih obećanje, da će sve do braka ostati čisti. Sinovi su 
dali obećanje i to, kako je mati tražila, uz zakletvu. Nesamo 
to. Mati je tražila dalje, da se zakletvi doda još i ta okolnost 
da će svaki onaj od sinova, koji se iznevjeri zakletvi, biti raz- 
baštinjen i proklet. Postoje svjedočanstva, da su sinovi pot- 
puno održali zakletvu, sa svim kakogod ju je mati od njih 
tražila.!s 

Dvije godine nakon očeve smrti, a poslije nekoliko napasti, 
»ljubavi« i napasti, da se iznevjeri učinjenoj zakletvi, što je 
Homjakov sve hrabro svladao, vjenčao se 5. srpnja 1838. s Ka- 
tarinom Mihajlovnom Jazikovom, sestrom pjesnika Jazikova. 
Taj je brak bio veoma sretan i Homjakov je u njemu našao 
potpuni mir svoje zrelosti. Homjakov nije bio čovjek mističnih 
dispozicija, ni čovjek sentimenta, nego čovjek, koji je čitav 
svoj vijek napadao mistiku katoličke Crkve, čovjek, kod kojega 
je bio razvit kult starozavjetne patrijarhalne obitelji, čovjek, 
koji nije poznavao »das ewig Weibliche«, koji je bio toliko 
čedan, da se nije znao vladati u ženskom društvu, Brak s Ka- 
tarinom pružao je Homjakovu potpuno zadovoljstvo, on je u 
njemu gledao jednu organsku cjelinu. Katarina Jazikova bila 

* Nismo podijelili Homjakov život prema  »najvažnijim događa- 
jima« iz njegovog života. Spomenuli smo, da je njegov život monolitski 
isklesan i patrijarhalno miran i — uza svu različnost zanimanja — je- 
dnosmjeran u pravcu ljubavi: za Rusiju i za pravoslavlje. Zato je teško 
reći, da je ovo kod njega najvažnije, kao kakva konverzija, a ono manje 
važno. Nije kod njega bilo nikakvih lutanja, ni perturbacija. On je 
uvijek bio Rus i pravoslavac. I ništa više. 


** Ljaskovskij, nav. dj. 160. Berdjadjev, nav. dj. 46, 47. Zavitnević, 
nav. dj. 229. 

je žena, s kojom se on u svemu slagao, koju je neobično štovao 
i ljubio. Njoj je posvećivao svoje radove, slijedio njezine sa- 
vjete, koje je nazivao »inspiracijama.« 

Nakon ženidbe Homjakov se povukao na svoja imanja, 
koja su se nalazila u tulskoj, smolenskoj i rjazanskoj guberniji. 
Tu je on u glavnom proveo sav svoj život iza četrdesete godine. 
Nije obnašao nikakve javne ili socijalne službe, tako da je 
svoje vrijeme trošio na svoje gospodarstvo i njegov napredak. 
Bio je dobar gospodar i imao lijepe dohotke od svojih imanja. 
Osim ekonomije nije se prestao baviti i drugim različnim za- 
nimanjima, razumije se, takvima, koja su više manje odgo- 
varala tadašnjm prilikama i uvjetima života. Jer njegov ta- 
lenat nije mirovao i njegove su sposobnosti tražile, da budu 
upotrijebljene. No sve je to bilo više prigodno i konkretno.!? 

U braku s Katarinom Jazikovom rodila su mu se dva sina. 
No bili su već od naravi slabi i brzo su umrli. Homjakov je to 
iskušenje podnio uistinu kršćanskom jakošću. O tome svjedoče 
i njegove pjesme »K djetjam«, koje su tako lijepe i kršćanske, 
da ih je Englez William Pahner preveo na engleski jezik i po 
njima kasnije došao u poznanstvo i dugo te vrlo značajno do- 
pisivanje s Homjakovim. 

Duboku svoju religioznost i potpuno pouzdanje u volju 
Božju sjajno je izrazio Homjakov prilikom smrti svoje ljub- 
ljene žene. Evo, što je on tom prilikom pisao jednome prija- 
telju: 

»Dne 26. siječnja 1852. umrla mi je ljubljena žena. S njom 
sam izgubio svaku nadu u zemaljsku sreću. Neka bude volja 
Božja! Nastojim biti Bogu i za to zahvalan. Neizmjerno smo 
ljubili jedan drugoga. Sada jedan za drugog dižemo Bogu svoje 
uzdahe i molitve kao što smo za vrijeme života jedno drugome 
šaptali slatke riječi ljubavi.«20 

»Mnogo dugujem mojoj pokojnoj Katarini i nikako je ne 
mogu zaboraviti: Često slušam u savjesti, kako mi predbacuje, 
što je nisam više slušao i što sva duhovna dobra, koja sam od 
nje primio, nisam više cijenio i jače umnožio.«?! 

* Homjakovu književnu i javnu djelatnost u njegovoj zreloj mu- 
ževnoj dobi kao i u starosti prikazat ćemo zasebno u poglavljima: Hom- 
jakova filozofija povjesti, Bogoslovstvovanje A. S. Homjakova, a nada- 
sve u izlaganju njegove nauke o Crkvi. 


# Homjakov. Sobranije Sočinenij, Moskva 1900. VIII. 373. 
" Zavitnević, nav. dj. 233. 

Poslije smrti žene Homjakov je živio bez radosti i volje. 
Jako se kao homeopat mnogo bavio medicinom i mnogim selja- 
cima spasio život uspješno ih liječeći od kolere, sam je podlegao 
toj zarazi. Umro je od kolere. Dogodilo se to daleko od njegovih 
dragih, od prijatelja i susjeda, na njegovom imanju u Rjazanu 
23. rujna 1860. Bio je upravo sam na imanju. Kad su seljaci vi- 
djeli, da je Homjakovu jako zlo, dozvali su susjednog »po- 
mješćika«, koji je prisustvovao njegovoj smrti i ostavio o nje- 
govim posljednjim časovima vrlo značajno svjedočanstvo. U 
tome se svjedočanstvu veli, da je Homjakov »najbolje umro. 
Tako umiru samo oni ljudi, koji imadu čvrsti kamen vjere.«2? 

Slavofilizam je progonila zla sudbina. Kad se Ivan Kir- 
jeevski latio posla, da izloži sistematsku filozofiju slavofilizma, 
nenadano je umro od kolere. Ista kob slijedila je i Homjakova, 
I on, istom je započeo svoj teološki rad, slavofilsko bogoslovlje 
— već je umro. 


* Berdjajev, nav. dig 79, TL 

(Nastavak) 


3. David, zvan »Filozof nepobjedivi«, jedan od 
najučenijih članova armenske narodne akademije. Rođen je ne 
dugo iza g. 450. Bio je učenik Sahaka Velikog, Mezropa i Mosesa 
iz Chorene. Da nauči grčki i sirski, putovao je poput drugih 
mladića svoje dobi na škole u Aleksandriju, Atenu i Carigrad. 
U Carigradu je dugo boravio i pisao protiv Nestorija. Glavno 
polje njegova spisateljskog rada bila je filozofija. Nastojao je 
spojiti Aristotela i Platona čuvajući pri tom kršćansku nauku. 
Glavno njegovo filozofsko djelo jesu »Osnovi filozofije« (Sah- 
mank). U tom djelu brani David protiv Pyrrhonista mogućnost 
spoznaje svrhunaravskih stvari i mogućnost prave filozofije. 
Preveo je na armenski Aristotelova djela »O kategorijama«, »O 
hermeneji« (Rečenice i sud), »O kosmosu«, »O krijepostima i 
manama« i dr. Upravo je začudno, kako je David umio novi i 
neizglađeni armenski jezik staviti u službu subtilne grčke 
filozofije. David je napisao i nekoliko homilija za svetkovine 
Gospodnje, od kojih je najglasovitija ona »O svetom Križu«. 
Tu je napisao na molbu katolikosa Giuda (466—475) protiv 
Nestorijevaca, a u 12. stoljeću komentirao ju je Nerses iz Klaya. 
Preveo je i Porfirijevu »Isagogu«, koju je i komentirao. Davi- 
dovi armenski prijevodi Aristotelovih djela imadu veliku kri- 
tičku vrijednost za ustanovljenje originalnog teksta, jer potiču 
iz 5. stoljeća, dok latinski, arapski i nebrehejski prijevodi potiču 
tek iz 12. i 13. stoljeća.?“ 

4. Elische ili Elizej, biskup iz Amaduni-a._Bio je 
učenik pomenutih velikih armenskih učitelja. Prije nego je 
postao svećenik, stupio je u službu vojskovođe Vardana Mami- 
kunijea, koji je vodio rat s perzijskim kraljem Izdegardom IL. 
za slobodu svoje domovine, za obranu kršćanske vjere protiv 


*“ Sr. V. Himpel: »David, armenischer Philosoph« u J. Hergen- 
rčther — Fr. Kaulen >Kirchenlexikon«, Freiburg i Br. 1884. 4. str. 1411 ss. 

perzijskog magizma i Zoroastrova kulta. Elische je elegantnim 
armenskim stilom opisao Vardanov rat. Vrativši se iz rata posta 
svećenik, a onda i biskup u Amaduni-u. Osim »Povijesti ar- 
menskog rata« napisao je Elische komentare u Genezu, u Jo- 
zuinu knjigu, te u knjige Sudaca i Kraljeva. Klasičkim se 
smatra njegovo tumačenje Molitve Gospodnje. Napisao je više 
homilija za monahe, od kojih su slavne ona »o milostinji«, »o 
muci Gospodnjoj«, »o uskrsnuću Gospodnjem«. Neke od homi- 
lija postoje dosada, a neke su izgubljene ili se nalaze zakopane 
po starim manastirima Velike Armenije u posjedu nesjedinjenih 
Armenaca, koji se ne brinu mnogo za znanost." 


5. Ivan Mandakuni, armenski katolikos (405-—485). 
Taj slavni katolikos rodio se u Tsachnotu u Ašruni. Pripadao 
je školi Sahaka i Mezropa. Kao potomak slavne armenske po- 
rodice Mandakuni i kao katolikos vršio je važnu ulogu u povi- 
jesti svoga naroda. Bodrio je lično armenske junake u oslobo- 
dilačkom ratu Vahanovu, a onda je preporadao svoju domo- 
vinu pastoralnim i literarnim radom. Pribivao je sinodi u 
Šahapivanu. Konačno je u Ktezifontu za svoju kršćansku vjeru 
trpio zatvor i muke. Promicao je monaški život. Njegova je 
zasluga, što je za predstojnika patrijarškog samostana u Ečmi- 
adzinu postavio slavnog historičara Lazara iz Farpa. Redigirao 
je konačno časoslov, kojim se Armenci do danas služe. Njemu 
pripisuju armenski literarni pisci 30 djela (govori, poslanice i 
molitve).?93 

6. Lazariz Farpa, mlađi savremenik EFlische, histo- 
ričar 5. stoljeća. Bio je predstojnik patrijarškog samostana u 
Ečmjadzinu, postavljen od katolikosa Ivana Mandakuni-a. Na- 
pisao je »Povijest Armenije od 388—485« te »List na Vahana«. 
Djelo mu je velike vrijednosti.?94 


** Sr. Msgr Asgian, ibid. str. 479. 

*" Sr. Sim. Weber: Die katholische Kirche in Armenien, Freiburg 
i Br. 1903. str. 448 ss, 459 ss, Govori Ivana Mandakuni-a izdani su u 
armenskom jeziku od Mechitarista u Veneciji god. 1836 i 1860. Njemački 
prijevod J. M. Schmidt: Heilige Reden des Joannes Mandakuni, Re- 
gensburg 1871. Iznova ih prevedoše Sim. Weber i J. Blatz: Ausgewšhlte 
Sehriften der armenischen Kirchenvšter, Miinchen 1927. Tom. II. 29-269. 

** Lazarovu >Povijest Armenije« izdali su u armenskom jeziku 
Mechitaristi u Veneciji god. 1793. 1807, 1873 i 1891. (isto i »List na 
Vahana«). Na francuski je djelo preveo S. Ghesarian. Sr. V. Langlois: 
Collection des historiens, Paris 1869. 12, 253—368. U novo-armenskom 
jeziku izdao je djelo Chalathean: Lazar iz Farpa i njegovo djelo, Mo- 
skva 1883. 

7. Koriun, biskup georgijski. Bio je učenik sv. 
Mezropa. Od njega nam se sačuvalo samo jedno djelo »Život i 
smrt sv. Mezropa«. Djelo je pisano između 445—451. To je 
najstarija i najtočnija biografija sv. Mezropa, koja svjedoči 
o velikom štovanju učenika spram učitelja. Pisana je toplo i 
klasičnim armenskim jezikom, prostim od helenskih i sirskih 
natruha. Djelo je uživalo veliki ugled u davnini, jer ga s naj- 
većom pohvalom spominje i Lazar iz Farpa. Iz djela samoga 
se razabire, da je Koriun bio biskupom u Georgiji, nu ne zna 
se gdje, jer se ne napominje biskupsko sjedište. Nadalje se 
razabire iz istoga djela, da je nekoliko godina prije efeškog 
sabora putovao u Carigrad, gdje je ostao više godina prevodeći 
grčka djela na armenski jezik. Ne zna se godina njegove 
smrti.205 


3. Armenski pisci 6. i 7. stoljeća. 


Iza zlatnog doba armenske literature nastalo je iznenada 
tužno i mračno doba. Razlog su tome bile političke i crkvene 
prilike. Armenija je izgubila svoju slobodu. Bila je raskoma- 
dana. Jedan je dio bio podložan bizantskom carstvu, a drugi 
se morao boriti za svoju slobodu s brojnim neprijateljima: 
Perzijancima i Arapima, U to doba vojevanja nije bilo vre- 
mena za tihi znanstveni rad. Ljudi su se sakrivali po nepro- 
hodnim gorama ili su lutali dolinama bježeći pred neprijate- 
ljem. U crkvenom su pogledu Armenci pali u krivovjerje mo- 
nofizitsko. Pod pritiskom buntovnih monaha zabacili su crkveni 
glavari kalcedonski sabor i dogmatsko pismo pape Leona Ve- 
likoga, te se odvojili potpuno od grčke crkve, a dosljedno i 
od rimske. 

U 6. stoljeću nemaju Armenci ni jednog bogoslovskog pisca. 


U 7. stoljeću spominje Msgr Asgian, da je neko svijetlo 
vjere i znanosti počelo sjati iz armenskog samostana pokrajine 
Siuni, sagrađenog od Sahaka i Mezropa. Tu se spominju kao 
pisci monasi Petar, Matuzalem, Mosesi Stefan. 


** Koriunovo djelo: »Pripovijest o životu i smrti sv. Mezropa« izdali 
su Mechitaristi u Veneciji god. 1833, 1854. i 1894. Djelo je na francuski 
preveo J. R. Emin u V. Langlois: Collection des historiens anc. et mod. 
de PArmćnie, Paris 869 II. str. 9—16. 

** Sr, Msgr. Asgian: »La S. Sede e la Nazione armena«, Bessarione 
1899, Roma. V. str. 481. 

M. Jugie spominje iz 7. stoljeća dva bogoslovska pisca: 
Teodora iz Khertenavora, koji je pobijao bludnje 
Ivana Mairakumskoga, te Ananijuiz Širaka (600—650), 
koji je bio vrlo vješt u orijentalnim jezicima i u matematici, 
te koji nam je ostavio u naslijeđe: »Govor o Uskrsu« i svoju 
»Autobiografiju«.297 


4. Armenski pisci 8. do 11. stoljeća. 


Od 8. do 11. stoljeća važniji su ovi armenski bogoslovni 
pisci: 

1. Johannes III. Oznetzi (Ivan Oznijski), armenski 
katolikos (717—728), zvan »Filozof«. Od njega su nam sačuvana 
slijedeća djela: »Sinodalni govor« na saboru, držanom god. 719 
u Manazkertu, »Govor protiv Paulicijevaca«, »Traktat protiv 
Fantastika«, »Memoriale de libro Canonum«, te manja litur- 
gička djela »O crkvenim službama«, »O velikom danu Prima 
Sabbati«, »O noćnici«, »O večernjici«. Pripisuju mu se i dva 
govora »o blagoslovu nove crkve« i »o posvetilu crkve«.298 

2. Johannes VI. Patmapan, armenski katolikos 
(899—931). On je napisao »Povijest Armenije« od početka do 
god. 925.209 

3. Ananija, opat samostana Narek, napisao je u 10. st. 
traktat »Protiv Thondrakita«. Djelo je danas negdje zamet- 
nuto.?19 

4. Kosroe Veliki, biskup iz Andzevantza (umro oko 
god. 972). On je napisao »Komentare u Officium divinum i u 
molitve svete liturgije«. Stil mu je čist kao u pisaca »zlatnog 
doba«. Jezik mu je elegantan. U ovim spisima češće naziva 
Kosroe sv. Petra glavom apostola i osnovom Kristove crkve.?!! 


*" Sr, M. Jugie: Theologia dogmatica christianorum  orientalium 
Tom V. Paris 1935. str. 481. Djela Ananije iz Širaka izdao je F. C. Co- 
nybeare: Ananias of Shirak (A. D. 600—650). His autobiography. His 
tract on easter >u Byzantinische Zeitschrift«, t. VI. str. 572—584. 

** Djela Ivana Oznijskog izdao je J. B. Aucher u Veneciji 1834. 

** Ova je povijest u armenskom jeziku u Jeruzalemu i u Moskvi 
god. 1853. od Emina. 

?* Ma da se danas ne zna za tekst ovoga djela, Placid Sukias Somal 
u svom djelu »Quadro della storia letteraria di Armenia«, Venetiis 1829. 
str. piše, da je u njegovo vrijeme postojao jedan stari rukopis djela. 

#41 Oba komentara izdana su u armenskom jeziku u Carigradu 
1730. Latinski prijevod >Chosroe Magni, episcopi monophysiti, explicatio 
precum missae«, izdao je P. Vetter u Freiburgu i. Br. 1880. Više o njemu 
vidi Ales. Balzian, La Sede di S. Pietro, Vienna 1853. str. 233 ss. 

5. Gregorijiz Nareka, sin Kosroe Velikoga (951— 
1003, ili prema drugima 1012), nazvan »Armenskim Pindarom«. 
Napisao je 145 Elegija ili Svetih molitava, komentar u Pjesmu 
nad pjesmama, komentar u 38. glavu knjige Job, te više pane- 
girika, od kojih su najznamenitiji: u čast .Sv. Križu, u čast BI. 
Djevici Mariji, u čast svetih apostola. Od njega je i dogmatska 
poslanica protiv Thondrakita. Zove se »od Nareka«, jer je u 
mladosti od 20 godina stupio u samostan Narek na monaškom 
otoku Aghtamar na jezeru Van. Udaljen od svijeta pjevao je 
sveti mladić svoje anđeoske melodije zvane armenski Meghetik 
ili Kanz. Te su molitve složene u obliku pjesama, koje se do- 
sada u armenskoj crkvi pjevaju na svetkovine Duhova, Bl. 
Djevice Marije, Sv. Križa. S literarnog gledišta uživa Gregorij 
iz Nareka slavu pisca, koji je rijetkom rječitošću znao izraža- 
vati svoje misli i koji ih je znao prikazivati pjesničkim zat:o- 
som. Bio je branič pravovjerja. Kad su mnogi u Armeniji 
ustali protiv katolikosa Vahana radi toga, što je prihvatio kal- 
cedonski sabor, usta pustinjak iz Nareka, da odvažno brani 
patrijara, kalcedonski sabor i Leonovo dogmatsko pismo.?!? 

6. Pavao Toronski, protukatolički polemičar 11. sto- 
ljeća. Od njega nam se sačuvala knjiga »Protiv Theopista, mo- 
naha grčkoga«.213 

7. Gregorije Magister, grčki vojnički upravitelj u 
Mezopotamiji (umro 1058). Napisao je više poslanica o raznim 
predmetima, osobito tri poslanice protiv Thondrakita, koji su 
se u 10. i 11. vijeku vrlo proširili, te ih je trebalo pobijati. 
Pisao je i pjesme. »Pjesma in utrumque testamentum« broji 
1000 stihova.?!4 

8. Petar, armenski katolikos 11. stoljeća, pjesnik. Od 
njega su se sačuvali himni u čast mučenika i za pokojnike u 8 
muzičkih tonova, koji se do danas rabe u armenskom oficiju. 
Nadalje je spjevao nekoliko hvalospjeva u čast svecima, koji se 


212 Sva djela Gregorija iz Nareka izdana su armenskom jeziku god. 
1840. Sr. F. N&ve, L'Armćnie chretienne et sa litterature, Louvain, 1886, 
str. 256--268. — Sr. Msgr Asgian, op. cit. str. 482. 

*18 Knjiga je u armenskomu jeziku izdana u Carigradu god. 1752. 
Sr. Karapet Ter Mkrčian: Die Paulikianer im bizant. Kaiserreiche und 
verwandte ketzerische Erscheinungen in Armenien, Leipzig 1893 str. 74. 


24 Pjesnička djela Gregorija Magistra izdana su u Veneciji 1868. 
Tri poslanice protiv Thondrakita preveo je na njemački Karapet Ter- 
Mkrčian, op. cit. str. 136—153. 

armenski zovu Manghunk, te se pjevaju na psalam »Laudate 
pueri Dominum«.?15 


5. Novo zlatno doba armenske književnosti. 


U 12. stoljeću počinje za armensku bogoslovsku literaturu 
novo doba, koje se može nazvati opet »zlatno doba«. Razlog 
cvomu procvatu znanosti dadoše pokušaji sjedinjenja armen- 
ske crkve s Bizantom, kao i s Rimom. I grčka i latinska bogo- 
slovska znanost uplivala je sada na Armence, pa ih je potakla 
na studij, na polemike i na natjecanje. 

U ovoj periodi valja spomenuti slijedeće: 

1. Nerses IV., armenski katolikos (1166—1173), zvan 
Glayetsi ili Klayetsi od grada Hrom-Klaya, gdje je stolovao, 
prozvan je i Snorhali (gratiosus) poradi ljupkosti svoga zna- 
čaja. Kao mladi monah boravio je u samostanima Skevrah i 
Kedik baveći se literarnim radom. Rodio se 1102. Po majci 
je bio u rodu sa starom kraljevskom porodicom Arsacida. Bio 
je praunuk Gregorija Magistra. Od svoga brata katolikosa Gre- 
gorija III. (1113—1166) primi svećenički i biskupski red, a iza 
njegove smrti posta i katolikos. Car Maunel Komnen posla k 
njemu u više mahova poslanstvo, da raspravlja o sjedinjenju s 
Bizantom. U jednom takovom poslanstvu bijaše grčki filozof 
Theorijan. Nerses je shvatio stvar ozbiljno, te je pripravljao 
uniju, nu umro je god. 1173. prije, nego je djelo privedeno 
kraju. Nerses je bio umiljata značaja i odličan govornik, sličan 
svome savremeniku sv. Bernardu. Pisao je mnogo u stihovima 
i u nevezanom slogu. Među njegovim pjesmama prvo mjesto 
zaprema pjesma, koja se zove Hisus Vorti (Jesu Filio), u kojoj 
daje pjesnički sadržaj cijelog Starog i Novog Zavjeta. Pjesma 
ima 8.000 stihova. Onda je čuvena »Elegija gradu Edessi« u 
2.090 stihova, gdje se opjevava zauzeće grada. Od njega su 
mnogi himni, kojima se dosada služi armenska crkva. Postoje 
i dvije metričke homilije: o svetom Križu i o nebeskoj hierar- 
hiji. — Od Nersesovih djela u prozi važne su njegove posla- 
nice, 21 na broj, komentar evanđelju sv. Mateja, molitva za 
24 ure dana i noći (koja je prevedena na 36 raznih jezika), pa- 
negirik u čast anđela, govor na cvjetnu nedjelju i tumačenje 
Davidove homilije o svetom Križu. 


%1% Sr. Msgr Asgian:; op. cit. str. 484. 

Nerses je bio genij armenskog naroda. S njegova je čela 
sjala nesamo nebeska svetost, nego i duboka naobrazba spo- 
jena s pjesničkim talentom.?!# 

2. Nerses Lampronetzi, nadbiskup iz Tarza. Rodio 
se 1153. u Lampronu u Ciliciji kao sin armenskog dinasta 
Oschina II., dok je po majci poticao iz kraljevskog roda Arsa - 
cida. Kao dječak od 16 godina bio je od svog strica Nersesa IV. 
posvećen za svećenika. God. 1176. postao je nadbiskup u Tarzu. 
Bio je najveći i najiskreniji pobornik sjedinjenja s rimskom 
crkvom. Umro je mlad u dobi od 45 godina god. 1198., pošto je 
doživio pravo sjedinjenje Male Armenije s Rimom. Nerses 
Lampronski je najplodniji armenski pisac. Izvrsno je poznavao 
armenski, grčki, latinski, sirski i koptski, pa je bio sposoban i 
da prevodi i da stvara. Od njegovih djela valja spomenuti oso- 
bito ova: »Sinodalni govor o sjedinjenju crkava«, održan u 
Hrom-Klayu god. 1179., nadalje »Tumačenje armeske litur- 
gije«, komentare u Psalme Davidove, knjige Salamonove i 12 
manjih proroka, homilije, poslanice, liturgičke pjesme, te »Ži- 
votopis Nersesa Klayskoga u stihovima«. Od njegovih prijevoda 
valja spomenuti »Životopis otaca pustinjaka«, komentar u 
Apokalipsu od Andrije Cezarijskog i »Dialoge sv. Gregorija Ve- 
likoga«, kao i »Životopis Gregorija Velikog«.*17 

3. Gregorije IV. Tegha, armenski katolikos, nasljed- 
nik Nersesa IV. (1173—1193). On je iza smrti katolikosa Ner- 
sesa IV. nastavio pregovore s carom Manuelom, a kasnije s ca- 
rem Aleksijem III. za sjedinjenje. Pri tom se služio kao svo- 
jim legatom Nersesom Lampronskim. U tom poslu napisao je 
Gregorij šest dogmatskih poslanica. Od ovih su dvije uprav- 


#1 Velepjesan Hisus Vorti preveo je na njemački P. Vetter u 
»Tubinger Theol. Quartalschrift« 1898 str. 239—276. Elegiju o padu Edesse 
izdao je armenski i francuski E. Dularier: Historiens armćniens des 
croisades, Paris 1869. str. 226—229. Pjesnička djela Nersesova izdana su 
armenski u Veneciji 1830. Prozaička djela Nersesova izdao je u latin- 
skom prijevodu J. Cappelletti u Veneciji 1833 pod naslovom: >Sancti 
Nersetis Clayensis, Armenorum catholici, opera nunc primum ex armenio 
in latinum conversa notisque illustrata«, 2 sveska. 


%17 Sr, P. Vetter: »Nerses von Lambron« u J. Hergenrčther- -Fr. 
Kaulen: >»Kirchenlexikom«, Freiburg i. Br. 1895. 9. str. 162 ss. »Sinodalni 
govor o sjedinjenju« izdan je u armenskom originalu i latinskom pri- 
jevodu od Paschala Auchera u Veneciji 1812. — Tumačenje armenske 
liturgije« izdano je armenski u Veneciji 1847. »Komentar u manje pro- 
roke« izdan je armenski u Carigradu 1826. Literaturu za život Nersesa 
izbraja Plac. Sukias Somal u djelu: Quadro della storia letteraria di 
Armenia, Venecija 1829. str. 94 ss. 

ljene caru Manuelu Komnenu, a jedna carigradskom patrijaru 
Mihajlu Anchialskom.218 

4 Ignacije i Sergije ili Sarkis, armenski uči- 
telji i egzegeti 12. stoljeća. Ignacije je napisao »Komentar u 
evanđelje sv. Luke«, a Sergije »Komentar u sedam katoličkih 
poslanica«.?19 

5. Mekhitar Gosh (umro 1207) pisao je mnogo, ali se 
nije sve do danas sačuvalo. Na molbu Stefana, katolikosa al- 
banskoga, napisao je »Nomocanon«. Od njega se sačuvao i 
»Komentar u proroka Jeremiju«.?220 

6. Johannes Vanakani ili Cenobita, učenik 
Mekhitara Gosha (umro oko 1250). Među inim napisao je »Ko- 
mentar u knjigu Jobovu«, »Knjiga pitanja iz Starog i Novog 
Zavjeta«, »Govor o vjeri«, »Pitanja i odgovore o raznim pred- 
metima«,?21 

7. Vartan Veliki (umro 1271), učenik Ivana Vana- 
kani, bio je historičar, egzeget, bogoslov i pjesnik svetih pje- 
sama. Napisao je: »Sveopću povijest« od stvorenja svijeta do 
god. 1269., »Komentare u Petoknjižje Mojsijevo, u Psalme, 
Pjesmu nad pjesmama i u proroka Danijela«, te razne homi- 
lije. Vartanu Velikomu pripisuju se dva polemička djela pro- 
tiv Latina, i to »Opomene Armencima« i »Pobijanje poslanice 
rimskih biskupa kralju Haytonu«.222 

8. Stefan Orbelijan, biskup iz Siuni-a (1287—1304). 
On je napisao »Historičku knjigu o povijesti pokrajine Siunij- 
ske«, zatim polemičko djelo protiv kalcedonskog sabora pod 
naslovom »Tzernak« u dvije knjige i polemičku poslanicu sje- 
dinjenom patrijaru Gregoriju VII.?23 

9. Mekhitar Icevrenski, armenski polemičar 13. 
stoljeća. Napisao je opsežni traktat protiv primata rimskog 
biskupa, koji je bio osuđen na jednoj sinodi sjedinjenih Arme- 
naca u Sisu.??4 
7 ms Poslanice izdadoše Mechitaristi u Veneciji god. 1838. 

%w% Djela su izdana u armenskom jeziku u Carigradu 1735 i 1743. 

22 Sr. M. Jugie, op. cit. str. 485. 

224 Sr. M. Jugie, op. cit. str. 486. 

222 »Sveopća povijest« izdana je armenski u Veneciji 1862. — Ko- 
mentar u Psalme izdan je u Astrahanu g. 1797. — Komentar u proroka 
Danijela u Carigradu god. 1826. 

229 »Tzernak« izdan je armenski u Carigradu god. 1755., a >Povi- 
jest pokrajine Siunik« u Moskvi god. 1861. Ovu je povijest na fran- 
cuski preveo Brosset: Histoire de la province de Siunik par Stephanos 


Orbelian, Petersbourg 1864—1866. 
22 Sr. M. Jugie, op. cit. str. 486. 

10. Johannes Orodnatzi, opat samostana Abra- 
gunskog, pisac 14. stoljeća. Ostavio nam je »Komentare u evan- 
delje sv. Ivana i u poslanice sv. Pavla«, te više homilija. Prem- 
da nije učio ni jedne dogmatske bludnje, služio se katkada mo- 
nofizitskim formulama o utjelovljenju Kristovu. Bio je veliki 
protivnik »Sjedinjene braće« (Fratres unitares) koji su za volju 
sjedinjenja odbacivali armenske običaje i obrede, pa primali 
latinske.??5 


11. Gregorije Dathevatzi, učenik pomenutog 
opata Ivana iz Abraguni-a (1340—1411). Njegova su djela: 
»Knjiga pitanja« iz god. 1397., gdje raspravlja najprije o raz- 
nim zabludama nevjernika i krivovjeraca, a onda govori o 
Bogu Stvoritelju, o čovjeku, o utjelovljenju Sina Božjega, o 
općem sudu; nadalje: »Zbirka govora za cijelu crkvenu go- 
dinu«, »Komentari u knjige Salomonove, u Joba, Izaiju i tri 
evanđelja«, »Komentari u kanonske časove armenskog oficija«. 
On poput svoga učitelja vrlo revnuje za očuvanje armenskih 
običaja i obreda, udara na latinizaciju, pa pokadšto udara i na 
vjeru latinske crkve. Nu crpe svoje znanje i iz latinskih izvora, 
iz djela, što su ih Fratres unitores preveli, pa se tako kod 
njega nađu razne oprečnosti misli i nazora.?*% 


12. Toma, opat samostana Međzoph, pisac 15. 
stoljeća. Napisao je »Povijest Tamerlana, mongolskog tirana« 
sve do god. 1447, zatim »Komentar u proroka Danijela«, te 
»Obred sakramenta posljednje pomasti« prema armenskom i 
latinskom ritualu. Komentar mu je slab.227 


6. Armenski pisci 16. do 19. stoljeća. 


Od 16. stoljeća dalje ide nova perioda armenske iltera- 
ture. U to doba nalazimo vrlo malo pisaca kod nesjedinjenih 
Armenaca, koji bi se bavili dogmatskim pitanjima. U 18. sto- 


225 Mnogi sjedinjeni armenski pisci brane pravovjernost Ivana 
Orodnenskog. Tako Johannes de Serpos: Compendio storico di memorie 
cronologiche concernenti la religione e la morale della nazione Armena, 
Venecija 1786. II. 115—119. 

229 >Knjiga pitanja« izdana je armenski u Carigradu god. 1727. 
izuzev dio o Muslimanima. »Zbirka govora« izdana je u Carigradu 
godine 1741. 

?" »Povijest Tamerlanova« izdana je u Tiflisu god. 1892. Izvadak 
iz te povijesti s bilješkama u francuskom jeziku izdao je F. Nave pod 
naslovom: »Etudes sur Thomas de Medzoph et sur son Historire de 
YArmćnie au XV. sičcle u >Journal asiatique« 1855. br. 13. 

ljeću nalazimo dvojicu, koji su pisali polemičke spise protiv 
rimske crkve. To su Georgije Meklajem i Jakob Nalian. 

1. Georgije Meklajem je pitomac armenskog ko- 
legija u Parizu u prvoj polovici 18. stoljeća. Od njega imamo: 
»Knjigu kontroverzija«, razdijeljenu u dva dijela: u prvom 
dijelu raspravlja o postu i nemrsu u istočnim crkvama, a u 
drugom o armenskom općem patrijaratu (djelo je štampano u 
Carigradu 1734), zatim »Pravo tumačenje sedam sakramenata«, 
u kojemu ima dosta bludnji, te »Zbirku mjesta latinskih otaca 
o jednoj naravi u Kristu« (štampano u Carigradu 1749). 

2. Jakob Nalijan, armenski katolikos u Ečmiadzinu 
(1741—1764), koji je malo prije smrti prihvatio sjedinjenje s 
Rimom. Njegova su djela: »Vem avado« (Pećina vjere), kojoj 
je glavna svrha pobijati rimsku crkvu i primat pape, »Tuma- 
čenje knjige molitava i četiriju homilija Gregorija iz Nareka«, 
»Duhovna oružana«, gdje pobija Židove, izlaže kršćansku na- 
uku muslimanima prikazuje crkvenu povijest muslimanima. 

U najnovije doba imadu nesjedinjeni više odličnih pisaca: 

3. MguerdičEmin (1815—1890). Pisao je armenski i 
ruski. Djela mu je iza smrti izdao Gr. Chalathianz. Armenski 
su pisana djela: »Istraživanja o jeziku, povijesti i literaturi 
Armenije« (Moskva 1898), »Zbirka kanona i svetih pjesama 
armenske crkve« (Moskva 1879). Ruski je pisano djelo: »Pri- 
jevodi i rasprave o religioznoj literaturi Armenije« (1859— 
1882), »Apokrifi«, »Životi svetaca«, »Homilije« itd. (Moskva 
1897). : 

4. Karapet Ter Mkrčian, pisac poznatog djela u 
njemačkom jeziku: »Die Paulikianer im byzantinischen Kaiser- 
reiche und verwandte ketzerische Erscheinungen in Armenien« 
(Leipzig 1893). 

5. Arsak Ter Mikelian, koji je napisao »Die arme- 
nische Kirche« (Leipzig 1892) i »Dogmatska nauka armenske 
crkve« (armenski), djelo odobreno od nesjedinjenog katolikosa 
armenskog u Ečmiadzinu (izdano u Tiflisu 1900). 

5. Malahija Ormanian, koji je napisao slijedeća 
djela: »Le Vatican et les Armćniens« (Rim, 1873), »L/Eglise 
arm€nienne, son histoire, son regime, sa doctrine, sa discipline, 
sa liturgie, sa litt&rature, son present« (Paris 1910). Šteta, što 
Ormanian u tom svom inače dobrom djelu pogoduje protes- 
tantizmu. 

6. Ervard Ter Minassiantz, koji je izdao raspravu 
u njemačkom jeziku: »Die armenische Kirce in ihren Beziehun- 
gen zu syrischen Kirchen bis zum Ende des 13. Jahrhunderts« 
(Leipzig 1904). 

U posljednjim stoljećima vodili su glavnu riječ u litera- 
turi armenskoj katolički Armenci, naročito učeni Mehitaristi u 
Beču i Veneciji. Oni su si stekli ogromnih zasluga za prouča- 
vanje armenske nacionalne i crkvene povijesti, literature, nauke 
i discipline. Nu o njima će biti govor na posebnom mjestu. 


(Nastavit će se) 

goslovio ih u njihovu plemenitom i požrtvovnom idealnom na- 
stojanju i radu za dobro bližnjega.! 

2. Audijencija je muške omladine Katoličke Akcije odr- 
žana dne 10. studenoga 1940. Tom je zgodom sv. Otac napose 
naglasio važnost kršćanske vjere kod mladih ljudi, po 
kojoj oni dobivaju snagu i zanos: neka sveobuhvatno i široko- 
grudno prodiru s njom u tajne znanosti i teže za napretkom, 
neka im vjera svlada sve predrasude, i prelazi preko ljudskog 
obzira; neka se ne boji zapreka u radu ni prijetnja protivnika; 
neka rodi ljubavlju k braći ljudima, te neka im bude poticaj 
na djelo i hrabro nastupanje u borbi za istinu i pravicu. 

»Nekada je mlade ljude u tom nastojanju sokolilo društvo, 
škola i obitelj; na omladinu se pazilo i čuvalo, je kao zjenicu oka; 
danas je upravo obratno: opasnost i zavađanje na svakom koraku. 
Suvremenoj se omladini valja muški oprijeti: a) materija- 
lizmu naših dana, b) vjerskom indiferentizmu, c) pogan- 
skom senzualizmu i d) ludoj težnji za uživanjem«. Sv. 
Otac im citira Vergila i raščinja misli: Tu ne cede malis, sed 
contra audentior ito! (6, 95) i onu drugu: Macte nova virtute 
puer, sic itur ad astra! (9, 64). 


Hvali napose njihov organizatorski nastup za pohađanje sv. 
mise u raznim društvenim slojevima (»campagna su santa 
messa«), svraća njihov pogled i misao na činjenicu, da je kršćan- 
skoj i katoličkoj omladini Crkva mati, Krist učitelj, a presv. 
Euharistija hrana!? 

Svećenici koji vode organizacije jedne i druge omladine po 
našim selima i gradovima, valjalo bi da te nagovore dobiju u 
potpunom prijevodu. da ih komentiraju od riječi do riječi sa 
članovima svojih omladinskih organizacija. Imamo po Hrvat- 
skoj mladih svećenika, kojima bi ovakav posao trebao ležati 
na srcu. prof. A. Ž. 


»Moli se za tihu sućut«. — Na osmrtnicama kako ih iza 
smrti pojedinih katoličkih vjernika običavaju rođaci ili roditelji 
izdavati napose štampane ili otisnute u dnevnim listovima, či- 
tate ponegdje na koncu i obavijest: »moli se za tihu sućut«. Ta 
mi je neobična molba za »tihu sućut« — upala u oči. 

Otkud je katolicima došla misao moliti za »tihu sućut?« 
Da to nije mehaničko nasljedovanje liberalnih Židova, nekih 
nekatolika, nevjernika koji u »tihoj sućuti« nazrijevaju sve što 
mogu dati pokojniku? Doista: na njihovim se osmrtnicama re- 
dovno nalazi ta fraza, koju poprimaju i neki katolici. 

Čuo sam za razumijevanje te fraze u smislu, da se njom 
otklanjaju u konvencionalnoj formi usmene i pismene izjave 
saučešća i posjeti, možda i vijenci i sl. Protiv takova tumača 
ne može, razumije se, biti prigovora. — Lično međutim nagi- 


1 AAS XXXII (1940), br. 11, str. 409 i sl. 
?" AAS XXXII (1940), br. 12, str. 452 i sl. 

njem mišljenju, da na osmrtnicama katoličkih vjernika nema 
mjesta molbi za »tihu sućut«. 

Katolici vjeruju u moć molitve i mole se za duše svojih 
preminulih, prikazuju za njih sv. mise i dobra djela. Na osmrt- 
nicama redovno označuju mjesto i vrijeme kad se služe sv. 
mise zadušnice za pokojnika. S tim se činima ne može uspo- 
rediti nikakova »tiha sućut«; ako ona nije upravljena k Bogu 
kao Gospodaru života i Ocu milosti u cilju, da bude blag i mi- 
lostiv duši pokojnikovoj — nema ona nikakove zasluge kao 
ljudski čin. Ako je pak tako upravljena, onda nije sućut nego 
molitva, pa je treba označiti imenom koje joj pripada. Nije li 
pak upravljena k Bogu nego roditeljima ili rođacima pokojnika, 
nema joj mjesta na osmrtnici. U tom bi slučaju taj izraz čak 
mogao imati značenje kojim dolazi do izražaja uvjerenje, da je 
još jedino onima koji ostaju na životu moguće iskazati »sućut«, 
a s onim koji je umro — da je sve svršeno. Ovakovo bi zna- 
čenje te fraze na osmrtnicama katoličkih vjernika bilo samo 
jedan opoziv njihove vjere u prekogrobni život. 

Ne će biti suvišno da gradski (a gdje je potrebno i seoski) 
dušobrižnici upozore svoje vjernike, da ne poprimaju ove su- 
višne novotarije. prof. A. Ž. 


RECENZIJE. 


S. Zimmermann, Die Begriindung der Wahrheitserkenntnis. (Bul- 
letin international de PAcadćmie yougoslave des sciences et des beaux- 
arts de Zagreb). Zagreb, 1940. Tisak tiskare Narodnih Novina, 80, str, 52. 


Malena knjižica, ali zlata vrijedna. Tkogod se bavio filozofskim 
pitanjima o našoj spoznaji i pitanjem, da li je istina pristupačna na- 
šemu umu i da li možemo biti doista sigurni o njezinoj objektivnosti, 
taj znade na kolike teoretske poteškoće nailazi kod toga naš um. Dr. 
Zimmermann iznosi postepeno u dijalogu između skeptika i filozofskog 
kritičkog dogmatičara poteškoće, koje muče skeptika i toga skeptika 
dovodi do priznanja, da apsolutna skepsa sadržaje protuslovlje, a za 
tim ga redom dovodi do uviđanja, da čovjek može postići potpunu oče- 
vidnost o objektivnoj spoznaji istine. Sve to se zbiva dubokom anali- 
zom spoznajnog čina, kojim dolazimo do nekoga objekta, koji je neo- 
visan o našem činu suđenja — a taj je objekat, bez obzira na transcen- 
dentnost predmeta izvan nas, sam naš >ja«, koji nam je sa svijesnim 
djelovanjem dat. Sve to se odigrava pod prvom točkom: Dialog zwi- 
schen dem Skeptiker und Dogmatiker. U točci: Einsicht und Sachver- 
halt, tumači pobliže, kako nam se očituje stvarnost, koja je neovisna od 
naših subjektivnih doživljaja i napokon pod naslovom: Die Wahrheits- 
bef&higung izlaže, kako je naš razum sposoban za spoznaju istine i kako 
se podudara s objektom spoznaje. Dakako, da ovdje ne možemo ulaziti 
u podrobniji prikaz svega toga. Nu tkogod se već bavio tim teškim pro- 
blemima, morat će, pročitavši ovu raspravu poznatog našeg stručnjaka, 
priznati, da Dr. Zimmermann zaista ne zaobilazi poteškoća u filozof- 
skim problemima, nego nastoji da ih prozre do dna i da ih ruši u 
njihovim temeljima, a onda jakim konstruktivnim radom utire put k 
spoznaji istine. Kako je rasprava pisana njemačkim jezikom, uvjereni 
smo, da će naći jakoga odjeka i zasluženu pažnju i u stranom svijetu. 


P. dr. T. Harapin. 


Snoj dr. Andrej, Uvod v Sveto Pismo Nove Zaveze. Ljubljana 
1940, 8", str. 188. 


Prije nekoliko mjeseci dao nam je ugledni pisac, profesor Novoga 
Zavjeta na Bogoslovskom fakultetu sveučilišta u Ljubljani, u našoj 
domaćoj teološkoj literaturi već dugo vremena poželjni priručnik intro- 
dukcije u Novi Zavjet, koji je osobito bio potreban našim studentima 
teologije. Na prvi nam pogled upada u oči, da priručnik razmjerno 
kratak opsegom, ali vrlo pregledan sadržajem, a kritičkom obradbom 
i poznavanjem savremene stručne literature sasvim na naučnoj visini. 
U rasporedu građe drži se uobičajenog redosljeda. 


Recenzije. 78 


Nakon kratkog uvoda o pojmu i opsegu novozavjetnih knjiga Sv. 
Pisma podaje u najglavnijim crtama povjesni pregled ove discipline, 
zatim pregled najnovije katoličke i protestantske literature, a od pra- 
voslavnih napose napominje priručnike introdukcije NZ, što su ih 
napisali: V. G. Roždestvenskij (S. Peterburg 1878), D. Stefanović (Sr. 
Karlovci 1913), i V. Janić (Beograd 1924). Po tom slijedi I. dio: Opći uvod 
u NZ, gdje se izlaže povijest kanona i teksta NZ, a napose je za naše 
prilike važno u povijesti prijevoda opširno poglavlje o starom crkveno- 
slovenskom prijevodu i najznatnijim starim rukopisima toga prijevoda, 
koji sižu do druge polovice 10. vij. Budući da se učeni pisac napose 
bavio ovim pitanjem i o njem objelodanio posebnu svoju studiju, to je 
ovdje ukratko skupio sve kritične rezultate o tom pitanju. Svakako je 
važna činjenica, da su kod slavenskog prijevoda imali najjači udio 
sv. braća Ćiril i Metodije, iako se ne može s potpunom sigurnošću 
utvrditi, da su oni dali Slavenima prijevod cijeloga Sv. Pisma. Druga 
je važna činjenica, ukoliko su izvjesni dijelovi sigurno prevedeni od 
sv. braće, utvrđeno je, da je njihov prijevod bio vrlo kritičan i jezički 
dotjeran, te odaje da su sv. braća bila vrsni poznavaoci izvornih jezika 
Sv. Pisma, a jednako verzirani i u egzegezi i teologiji. Premda još nije 
potpuno objašnjeno pitanje, koje su se recenzije teksta Sv. Pisma držali 
u prevođenju sv. braća, ipak je do sada utvrđeno, da se nisu na laku 
ruku priklanjali carigradskoj recenziji, koja im je bila najpristupačnija, 
nego su u velikoj mjeri uvažavali također palestinsku i aleksandrijsku 
recenziju. 

U posebnom uvodu u pojedine knjige NZ utvrđuje autenciju pisaca, 
daje pregled sadržaja, govori o svrsi i o filološkim osebinama pojedinih 
knjiga, upućujući naposljetku na najglavniju egzegetsku i specijalnu 
literaturu. Kod sinoptičkog pitanja izlaže najglavnije smjerove pokušaja, 
kako da se to pitanje riješi, ali još do danas nije potpuno riješeno, 
premda je mnogo svijetla u nj unio zaslužni stručnjak rimski biblicista 
P. Vanutelli. Kod Ivanova evanđelja zaustavlja se opširnijom bilješkom 
na pitanje autencije ulomaka Iv. 5, 3 b. 4 i 7, 53—8, 11; zatim kod 
autencije 21. glave, priklanjajući se opravdano razlozima za njihovu 
autenciju (str. 99—101). 

U smjerovima tumačenja Apokalipse naglašuje, da se ne može 
usvojiti nijedno jednostrano ekskluzivno tumačenje nego nam kod tu- 
mačenja mora biti putokazom osnovna misao te knjige: da se u njoj 
u alegorijskim slikama proročki ocrtava borba između dobra i zla 
diljem čitave povijesti Crkve Kristove. 

Vrlo dobro pristaje na svršetku knjige kratki geografski pregled 
Palestine, kao i hronološki pregled najznatnijih događaja i tekstovi 
najvažnijih dokumenata za autenciju kanona NZ, n. pr. tekst Papira 
P"* Muratorijeva fragmenta i faksimili: papirov fragment P", zatim iz 
vatikanskog (B) i Bezina te glagolskog Asemanovog kodeksa. 

Priručnik je pisan jasnim i laganim stilom i vrlo pregledno, oprema 
ukusna. Djelo preporučujemo naročito studentima teologije i svećeni- 
cima, a moći će ga s velikom korišću upotrebljavati i inteligentni laji 


Dr. J. Oberški. 

Dr. Carolus Nežić, De Pravoslavis Jugoslavis saec. XVII. ad catho- 
licam fidem reversis necnon de eorum conceptu Romanae Ecchesiae, 
typis poliglottys Vaticanis. 1940. 

Disertacija obasiže 156 stranica. Branio ju je pisac kao pitomac 
zavoda Sv. Jeronima godine 1935. na visokoj papinskoj univerzi Grego- 
riani. Veliki dio vrlo važnih dokumenata na starom slovenskom jeziku 
pronašao je pisac s velikim trudom u arkivu Svete Kongregacije De 
Propaganda Fide. Tako je prvi put izdao poslanicu metropolite Jovana, 
arhimandrita Besariona, igumana Pavla i oca duhovnoga Nektarija i 
svih monaha manastira Mileševo papi Klementu X. dana 6. XII. 1676 
(pag. 61—65). Pisac ove recenzije pronašao je tu poslanicu u arkivu 
Propagande god. 1925. i premio ju je za drugi svezak svoje edicije »De 
relationibus Slavorum Meridionalim cum Sancta Sede Apostolica saecu- 
lis XVII. et XVIII«. (Zagreb 1926), pa je radostan, da je dr. Nežić posve 
neovisno od toga prvi na svijetlo izdao ovu važnu poslanicu, koja 
svjedoči, kako tadanja unija nije nikakvo djelo 
Austrije ili koga drugoga političkoga faktora nego 
pravi poriv za jedinstvom vjere u borbi protiv 
Turaka i Grka, i to više protiv nasilja grčke crkve 
nego li protiv turske političke vlasti, jer je baš u 
to vrijeme bizantinizam htio satrtislavensku crkvu 
u prah i pepeo. S toga stanovišta imadu se proma- 
trati i svi ostali pokušaji unije u to doba na Bal- 
kanu: u Crnoj Gori, u Paštrovićima, na Svetoj Gori Atosu, u Zavali 
u Hercegovini, u manastiru Krki sv. Mihajla za vrijeme metropolite 
Epifanija, u manastiru Hopovo u Srijemu, u manastiru Morači uzne- 
senja Blažene Bogorodice, u manastiru sv. Gjurgja kod Berana i u 
gornjoj Hrvatskoj u manastiru Marči na imanju zagrebačkih biskupa. 
Na čelu svih tih pokušaja stajali su pećski patrijarsi: Jovan Pajsije i 
Gabrijel. 

Današnji pravoslavni historičari htjeli bi tim pokušajima unije 
udariti politički žig na čelo. Ti pisci ono doba opće kršćanske solidar- 
nosti pod vodstvom rimskih papa promatraju u duhu kasnijih narinutih 
ideja preko ruskoga svepravoslavlja, koje je zbilja dalo pravoslavlju 
na Balkanu jedino političko lice. Dr. Nežić donosi iz arkiva 
Propagande i latinski prijevod te poslanice. 

Dalje donosi dr. Nežić po prvi put poslanicu Mardarija, biskupa 
Crne Gore iz godine 1639. rimskom papi Urbanu VIII. (str. 69—72). U 
»De relationibus« str. 7 u indeksu naveden je čitavi snop dokumenata, 
koji su pronađeni u istom arkivu o uniji u Crnoj Gori. 

Dr. Nežić iznosi po prviput poslanicu istoga Mardarija kardinalu 
Fr. Barberini od 25. I. 1640 (str. 77—80). Jedna i druga poslanica izne- 
sena je ne samo lijepim ćirilovskim slovima na starom slovenskom je- 
ziku, nego i na latinskom prijevodu, koji je načinjen za kardinale kongre- 
gacije, da mogu o ovom predmetu vijećati i zaključivati. Uopće je u to 
doba papinska kurija vodila veliku brigu za vjerski i politički život na 
Balkanu braneći tamošnje kršćane od navala turskih i bizantinskih. 
Niti jedan list, koji je došao iz tih krajeva u Rim, pa makar kako bio 
nerazumljiv, nije ostao bez odgovora i bez riješenja. Svakoj i naj- 

manjoj sitnici podavala se velika važnost. Isto se tako postupalo sa 
izaslanstvima iz balkanskih zemalja. Ona su bila primana od kardinala 
kongregacije s najvećom pažnjom i ljubavlju. Opća sveta Crkva je do 
konca mogućnosti iskazala svoju ljubav progonjenoj kršćanskoj braći 
po grčkom bizantinizmu, koji je imao glavno svoje uporište u poli- 
tičkoj jakosti porte. Baš taj bizantinizam sve je jače huškao turske 
političke odgovorne faktore u to doba, da nastupaju protiv katolika i 
protiv unije. Koga bi Turci uhvatili na djelu, svukli su mu živom kožu, 
kao što se to dogodilo metropoliti Pajsiju, koji je iza 1648. nosio papi 
unionističku poslanicu srpskoga sabora u manastiru Morači. Prijavio 
ga je pratilac grčki monah Turcima u času, kad je imao u primorju 
sjesti na lađu i otploviti prema Italiji. 

Dr. Nežić po prviput iznosi poslanicu istoga Mardarija na sekre- 
tara Kongregacije De Propaganda Fide od 2. oktobra 1640. i to iz ma- 
nastira Mahine. Uopće taj Ingoli ili Ingolus bio je najveći zaštitnik 
slavenskih crkvi. On je poznao sve vjerske pokrete na Balkanu do malih 
sitnica i stavljao na sjednice kardinala na rješavanje ne samo velika 
nego i najneznatnija pitanja. I današnji glavni arhivar (arhivista gene- 
rale) Mons. Monticone Giuseppe pozna do u sitnice prilike u svim sla- 
venskim crkvama. Razumije više slavenskih jezika i već nekoliko dese- 
taka godina radi u arkivu Propagande. Svaki onaj, koji iz slavenskih 
strana dolazi na studij arkiva, primljen je od njega s najvećom ljubavi. 

Dr. Nežić donosi po prviput i poslanicu monaha Besariona rim- 
skom papi i Kongregaciji od 2. X. 1640. na staroslavenskom jeziku ćiri- 
licom i na latinskom prijevodu (str. 86—88). Osim toga iznosi i druge 
vrlo važne dokumente ćirilovske, pa baš radi toga ova studija dra 
Nežića uz svoju dogmatsku vrijednost dobiva i veliku vrijednost za 
svakoga historičara, koji će se ovim predmetom baviti. Tako je prvi 
historijski dio Nežićeve disertacije do str. 115 otkrio nove puteve u 
studiju vjerskoga stanja i gibanja na Balkanu u 17. stoljeću. Ti su do- 
kumenti najjači udarac za one neobjektivne historičare, koji bi na svu 
silu htjeli prikazati svetu Rimsku stolicu sa stanovišta proselitizma i 
propagande, a ne sa stanovišta opće kršćanske ljubavi, dobročinstava 
braći kršćanskoj u najvećim nevoljama i progonima. Pape su naime 
u to doba obilno dijelili darove sirotnoj braći po svim važnijim sre- 
dištima srpske crkve bez obzira na to, da li su bili za sjedinjenje ili ne. 
Njihova dobročinstva protezala su se i na široke mase naroda kao na 
području rijeke Trebinjčice, gdje su kršćani pod svojim vojvodama 
dizali ustanke protiv bizantinizma. 

Drugi dio rasprave je dogmatski (str. 116—147). Tu Nežić u zbi- 
jenoj dogmatskoj formi iznosi rezultate svoga historijskoga istraživanja. 
Svi ti listovi i poslanice i dokumenti sadržavaju naime u sebi dogmatske 
izjave najvećega značenja. Iz njih se vidi priznanje primata sv. Petra 
i njegovih nasljednika. Definicije primata rimskih biskupa tako su 
točne, da bi se jedva mogle preciznije izraziti u kojoj katoličkoj dogma- 
tici. 

Nikodim Milaš, poznati protivnik katolicizma, sa svim bijesom i 
neobuzđanošću, kazao je u svoje vrijeme, da su te dokumente pisali 
latinski misionari i »fratri« i da su svi od reda falzifikati. Međutim jezik, 

sama stilizacija dokumenata, sadržaj, zatim lica, koja su te dokumente 
nosila u Rim i tamo dugo vremena boravila; papinski odgovori, do 
temelja su pobili to Milaševo mišljenje. 

I ovaj dio rasprave dra Nežića je od velike vrijednosti, jer je tu 
traktat De Ecclesia prikazan u posve novom svijetlu, s novom apologet- 
skom jakošću i vedrinom. 

Na koncu je dr. Nežić dodao indeks osoba i mjesta i nacrtao kartu 
zemalja, u kojima su se zbivali opisani dogođaji, što samoj raspravi 
daje posebnu vrijednost. 

U svemu ova je disertacija veliki doprinos znanosti kako histo- 
rijskoj tako i dogmatskoj. Dr. Janko Šimrak. 


Čepon Ludvik, Nauk sv. Avguština o stvarjenju. Inauguralna di- 
sertacija. Ljubljana 1940. 8, 88 str. 

Pitanje egzegeze Mojsijeva heksačmerona bilo je svagda, a i danas 
je aktuelno među biblijskim problemima. U patrističkoj literaturi sva- 
kako je najzanimljivije poglede o tom pitanju imao sv. Augustin, koji 
se u tri navrata bavi izravno objašnjavanjem Geneze, a četvrti puta 
usput u svojim duhovnim refleksijama »Confessiones«, ali svaki puta 
nailazio je na poteškoće, kojih nije mogao potpuno riješiti. Kako i 
danas postoje različite teorije o tumačenju heksaemerona, svakako je 
zanimljivo uporediti pokušaje Augustinovih tumačenja, koji je bio u 
filozofskom naziranju znatno pod uplivom neoplatonskog filozofskog 
sustava, s današnjim teorijama. Pisac je izložio Augustinovo poimanje 
nauka o stvaranju, njegovu vremenitost, slobodu i motiv, zatim poi- 
manje tvari, poimanje tako zvanih >rationes seminales«, nazor o razvoju 
živih bića, i nauka o stvorenju čovjeka, te napokon o poimanju šesto- 
dnevja. U posebnom poglavlju raspravlja o pitanju Augustinova nazora 
o evoluciji, koji se nipošto ne može smatrati identičnim s poimanjem 
modernog evolucionizma. U svemu vidi se, da je već sv. Augustin 
prema ondašnjim nazorima o svijetu nastojao dovesti u sklad izvještaj 
Sv. Pisma sa naučnim i filozofskim pogledima onoga vremena o svijetu. 

Ova je disertacija lijep prinos o pokušaju sistematskog izlaganja 
Augustinova nazora o stvorenju, i zato je preporučujemo. Dr. J. 0. 


O. Setka dr. Jeronim, Hrvatska kršćanska terminologija, I. dio, 
Hrvatski kršćanski termini grčkoga porijekla, Šibenik 1940, 8" str. 210, 
cij. s poštarinom Din 60.—. Naručuje se kod pisca, Franj. samostan, Sinj. 

Među izdanjima franjevačke bogoslovske biblioteke u Makarskoj 
ovo djelo zaslužuje posebnu pažnju, jer nam pruža nešto novo iz 
posve neobrađenog polja kod nas. Slična naučna djela o utjecaju 
kršćanstva na stvaranje terminologije nalazimo kod Nijemaca od Rau- 
mer-a, Die Einwirkung des Christentums auf die althochdeutsche Spra- 
che, Stuttgart 1845., kod Rusa od F. Buslaev-a, O vlijanii christianstva 
na slavjanskij jazyk, Moskva 1848; dalje od F. Miklošića, Die christliche 
Terminologie der slavischen Sprachen, izdao od bečke Akademije u 
»Denkschriften der kaiserlichen: Akademie der Wissenschaften, Phi- 
losophisch-historische Classe, B. XXIV. g. 1876; kod Čeha ođ A: Frinta, 
Nabožensk€ n&zvoslovi československć, Praha 1918; kod Poljaka od E. 


Recenzije. 79 


Klich-a, Polska terminologja chrzešcijaniska, Poznanj 1927. Kod nas 
Hrvata nalazimo u tom pogledu samo djelomične pokušaje u razli- 
čitim raspravama filologa Miklošića, Jagića, Skoka i drugih, ali cjelo- 
vitog djela na tom polju još do sada nismo imali. 

S obzirom na sadržaj pisac izlaže najprije u Uvodu nekoliko 
općenitih napomena o utjecaju kršćanstva na stvaranje posebne termi- 
nalogije u jezicima pokrštenih naroda, kod čega je igrao važnu ulogu 
ponajviše duh semitskih jezika: hebrejskog i aramejskog, a po tom 
grčkog helenističkog. 

Sto se tiče sustava obradbe, pisac reda pojmove abecednim redom. 
Kod glavnoga termina označuje osnovno značenje riječi, objašnjujući 
najprije njezino grčko etimološko značenje, zatim historijat, kojim je pu- 
tem riječ došla u naš jezik, da li je u našem jeziku izmijenila svoje 
prvotno značenje ili dobila još kakvo novo, da li se još danas upo- 
trebljava, ili je zamijenjena kojom drugom ili novom riječju. Svagdje 
navodi pisac potvrdu iz naših starijih i novijih pisaca, bilo beletrističke, 
poučne ili naučne literature. Na kraju je dodano kazalo grčkih riječi. 

Osobito je zanimljivo zapažati, kako su mnoge riječi u pučkom 
govoru deformirale svoj prvotni oblik, jer nam to otkriva mnoge zakone 
promjena u jezičkoj fonologiji. 

Ne zalazeći u potankosti možda ne će biti na odmet da stavim 
samo dvije tri opaske. Na str. 132 dolazi riječ »koljivo«, koju pisac 
objašnjava grčkom riječju x6Zvga (od x6vfow) = kuhano žito. Čini se, 
da ova riječ nije originalno grčkog, nego hebrejskog podrijetla, gdje 
postoji imenica: *>9 ili "bp, = prženo žito; od istoga korjena ima i 
arapska imenica »kalijat« s istim značenjem. Vjerojatno je dakle, da je 
iz semitskih jezika primljena kasnije u grčki, a odatle je došla k pra- 
voslavnima. Na istoj stranici (132) dolazi riječ »kondak«, objašnjena 
prema grčkom  xovrdxtov od koje nije daleko latinska riječ »canticum«. 
Na str. 190 govori se o riječi »sakos«. Ova dolazi ne samo u grčkom, 
nego i u hebrejskom po = opora haljina od dlake cilicijskih koza, pa 
se zato latinski naziva »cilicium«. Kod objašnjavanja riječi >pentekosti« 
(str. 1745) moglo se spomenuti i slovenački izraz >binkošti«, a u nekim 
krajevima na hrvatsko-slovenskoj međi hrv. Zagorja »finkošte«. Pod 
slovom F možda bi se mogla spomenuti i riječ >filetizam«, koja se 
čuje u novijoj teološko-filozofskoj literaturi (od korjena  gpržćo i čBog 
za sklonost prilagođivanja crkvenog života narodnim običajima, svoj- 
stvena u pravoslavnim crkvama. 

Knjiga će dobro doći filolozima, bogoslovima i svećenicima, pa je 
toplo preporučujemo. Dr. J. 0. 


A. M. van der _Mensbrugghe: Anakephalaiosis La Recapitulation: 
Uspostava (svega u Kristu). 128 strana u maloj osmini, Gand. Belgique, 
Cour du Prince 5 ; tiskano kao rukopis u vlastitoj nakladi 1940., 12 fran. 
belg. Poštanski ček pisčev: Gand 154, 125. 

Pisac, ugledni član oksfordskoga sveučilišta, nadovezuje na naslov 
svoga spisa motto iz istog izvora: »da (Bog) opet sve sjedini u Kristu, 
što je na nebesima i na zemlji« (Ef. 1, 10). 

Ova je »uspostava ili obnova svega« u Kristu po riječima autorovim 
samo jedan esej ili pokušaj; ujedno je odgovor na teoriju o rasi i kryi. 
U tom smislu pisac želi, da bogoslovnim načinom dokaže mogućnost * 
spasenja kod neznabožaca. 

U uvodu o budućoj bogosloviji M. osvrće se u pptimištičnom smi: 
slu na mnogostruki napredak moderne dogmatike prema tradicionalnom; 
načelu svetog Vincencija Lerinskog. U pozitivnom:i“ biblijskom bogo-' 
slovlju otvaraju nam se sve više zlatni rudokopi, koji: silno promiii 
komparativnu znanost religija i direktni dodir naših statičkih dogmi 
s misijskim problemom te istočnim i protestanskim bogoslovljem, oso- 
bito s onim, koje se zaustavlja kod Bellarminovih kontroverzija. 

Sam Pijo XI. traži od nas, da produbemo bogoslovlje nesjedinjenih 
crkava i da privedemo zapadnjake, kako bi se još više okoristili doku- 
mentima istočnih crkava: spisima »Otaca i Naučitelja, liturgijskim tek- 
stovima, saborskim aktima i drugim teološkim vrelima kršćanskoga 
Istoka«. I nauka o sakramentima kod nesjedinjenih istočnjaka ima se uz 
druga 24 pitanja redovito obraditi u sjemeništima i na sveučilištima. 
Koliko bi poseban traktat o Crkvi mogao prosvijetliti istočne kršćane 
nesamo o nepogrešivosti papinoj, već i o svim drugim pitanjima, što ih 
vatikanski sabor radi ratnih neprilika nije mogao definirati. 

Na novim misijskim sastancima pitanje o vjeri i spasenju nezna- 
božaca ponovno se postavljalo. Autor želi ukratko odgovoriti na to pita- 
nje, da prema teologiji protumači, kako pogani mogu doći do spasenja. , 
U tu je svrhu napose izradio svoju shemu. Pošto je prikazao aktuelno 
stanje toga pitanja, predlaze svoju dvostruku tezu: 

a) Moguće je, da se neznabožac spasi; a mi se oslanjamo na Pa- 
vlovu uspostavu svega u Kristu, da dokažemo to kao realnu činjenicu. 

b) Treba nam misionarskog rada, da >uspostavimo« socijalnu sve- 
tost u svijetu po Crkvi. 

Predhodne pojmove »neznabošci« i »isticanje spasenja« tumači pi- 
sac na str. 25—40. 

Razvijajući svoju tezu ispituje kao bogoslov sredstva spasenja za 
neznabošce. Najprije ističe, kako se spasenje neznabožaca čini nemo- 
gućim prema analogiji s narodima u Starom Zavjetu. Na to nadovezuje 
svoju 2. propozi: Bog ipak hoće spasenje svih ljudi, kako to doka- 
zuju Sv. Pismo i dogmatski razlozi. Prema 3. propoziciji Krist je 
uspostavljen kao glava svemu stvorenju. I on je tu vlast faktično opet 
preuzeo utjelovljenjem i smrću svojom. Tu se poređuju plan Božji kod 
stvorenja i aktuelni historijski plan. 4. propozicija glasi: Spasenje je ne- 
znabožaca moguće. Navode se naravna i vrhunaravna sredstva, pa i za- 
preke i istočni i akuelni grijeh uz pozitivna sredstva (individualna 
naknada i Kristova naknada za sve). Pri koncu ističe se urgentna po- 
treba misija, širenje vjere da neznabošcima olakšamo i osiguramo spa- 
senje, da se uspostavi kraljevstvo Kristovo i da se ustali sveopća soci- 
jalna svetost. IP. Bock D.I. 


Uredio: Dr. Janko Oberški. 

